cyanic-selkie/wikianc huggingface dataset:
కిరణ్ నగార్కర్
వ్యక్తిగత జీవితం
ఇతడు దిగువ మధ్య తరగతి కుటుంబానికి చెందినవాడు. ఇతని తల్లిదండ్రులు ప్రార్థనా సమాజము అనే మహారాష్ట్ర లోని బ్రహ్మసమాజ శాఖకు చెందినవారు. వీరు హిందువులే అయినా వీరికి పాశ్చాత్య దృక్పథం ఉండేది. ఇతని తాత 1893 సంవత్సరంలో షికాగోలో జరిగిన ప్రపంచ మత జాతర (పార్లమెంట్ ఆఫ్ వరల్డ్ రెలిజియన్స్) లో పాల్గొన్నాడు. నగార్కర్ పూణేలోని ఫెర్గూసన్ కాలేజీలోను, ముంబైలోని ఎస్.ఐ.ఇ.ఎస్ కాలేజీలోను చదివాడు. 2011లో స్విట్జర్లాండ్లోని జ్యూరిచ్‌లో లిటరేచర్ హౌస్, పి.డబ్ల్యూ.జి. ఫౌండేషన్ వారు నిర్వహించిన "రైటర్ ఇన్ రెసిడెన్స్" కార్యక్రమంలో పాల్గొన్నాడు.
రచనలు
నవలలు నాటకాలు, చిత్రానువాదాలు
ధూళిపూడిపాలెం
ధూళిపూడిపాలెం కృష్ణా జిల్లా, పమిడిముక్కల మండలానికి చెందిన రెవెన్యూయేతర గ్రామం.
నితిన్ సత్య
నితిన్ సత్య (జననం 9 జనవరి 1980) భారతదేశానికి చెందిన సినిమా నటుడు, నిర్మాత. ఆయన 2003లో కలాత్‌పడై సినిమాతో సినీరంగంలోకి అడుగుపెట్టి, 2018లో జరుగండి సినిమాను నిర్మించాడు.
బయటి లింకులు
వర్గం:1980 జననాలు వర్గం:తమిళ సినిమా నటులు వర్గం:తెలుగు సినిమా నటులు
ఎంటమీబా
ఎంటమీబా (లాటిన్ Entamoeba) ఏకకణజీవులలో ఒక ప్రజాతి. వీనిలోని కొన్ని పరాన్న జీవులు అమీబియాసిస్ (Amoebiasis) అనే వ్యాధిని కలుగజేస్తాయి.
జాతులు
ఎంటమీబా ప్రజాతిలో మానవులలో చాలా జాతులున్నాయి. వీనిలో ఎంటమీబా హిస్టోలైటికా (Entamoeba histolytica) ప్రధానమైనది. దీని మూలంగా అమీబిక్ డిసెంట్రీ లేదా అమీబియాసిస్ అనే వ్యాధి కలుగుతుంది. ఎంటమీబా జింజివాలిస్ (Entamoeba gingivalis) నోటిలో నివసిస్తుంది.
వర్గం:పరాన్న జీవులు వర్గం:పరాన్నజీవశాస్త్రము
కోబ్రా (2022 చిత్రం)
కోబ్రా, రాబోతున్న పాన్-ఇండియా తమిళ భాషా యాక్షన్ థ్రిల్లర్ చిత్రం, ఇది ఆర్ అజయ్ జ్ఞానముత్తు రచన మరియు దర్శకత్వం వహించింది మరియు సెవెన్ స్క్రీన్ స్టూడియోస్ బ్యానర్‌పై లలిత్ కుమార్ నిర్మించారు. ఈ చిత్రంలో విక్రమ్ ప్రధాన పాత్రలు పోషిస్తుండగా, శ్రీనిధి శెట్టి, ఇర్ఫాన్ పఠాన్, మియా జార్జ్, రోషన్ మాథ్యూ, సర్జానో ఖలీద్, పద్మప్రియ, కనిహా, మిర్నాళిని రవి, మీనాక్షి మరియు కెఎస్ రవికుమార్ సహాయక పాత్రల్లో నటిస్తున్నారు. భారత క్రికెటర్ ఇర్ఫాన్ పఠాన్ తొలి సినిమా. సంగీతం మరియు ఒరిజినల్ స్కోర్‌ను అకాడమీ అవార్డ్ విన్నింగ్ కంపోజర్ ఎ. ఆర్. రెహమాన్ కంపోజ్ చేసారు, సినిమాటోగ్రఫీని హరీష్ కన్నన్ నియంత్రించారు మరియు భువన్ శ్రీనివాసన్ ఎడిటింగ్ చేసారు.
బయటి లింకులు
వర్గం:2022 తెలుగు సినిమాలు
నబకిశోర్ దాస్
నబకిశోర్ దాస్ (1962 జనవరి 7 - 2023 జనవరి 29) భారతదేశానికి చెందిన రాజకీయ నాయకుడు. ఒడిశా శాసనసభకు ఎమ్మెల్యేగా ఎన్నికైన ఆయన మంత్రిగా పనిచేస్తున్నాడు. ఆయన 2009, 2014, 2019లో వరుసగా ఝూర్సుగూడ శాసనసభ నియోజకవర్గం నుండి 14వ, 15వ, 16వ ఒడిశా శాసనసభకు ఎన్నికయ్యాడు.
రాజకీయ జీవితం
నబకిశోర్ దాస్ ఒడిశా రాజకీయాల్లో బిజు జనతా పార్టీ నాయకుడు. అంతకుముందు భారత జాతీయ కాంగ్రెస్ లో ఆయన ఉన్నాడు. వరుసగా మూడవసారి 16వ ఒడిశా శాసనసభకు కూడా ఎన్నికయిన ఆయన ఆరోగ్య, కుటుంబ సంక్షేమ శాఖ మంత్రిగా కొనసాగుతున్నాడు.
మూలాలు
వర్గం:భారత రాజకీయ నాయకులు వర్గం:1962 జననాలు వర్గం:2023 మరణాలు
ఫ్రెండ్‌షిప్
మూలాలు
వర్గం:2021 సినిమాలు వర్గం:అర్జున్ నటించిన చిత్రాలు
నంది ఉత్తమ గీత రచయితలు
ఉత్తమ గేయరచయితలుగా నంది బహుమతులందుకున్న గీతాలు, వాటి రచయిత, సినిమా వివరాలు. right|thumb|80px|అందెశ్రీ right|thumb|80px|నందిని సిధారెడ్డి right|thumb|80px|సుద్దాల అశోక్‌తేజ right|thumb|80px|సిరివెన్నెల సీతారామశాస్త్రి right|thumb|80px|చంద్రబోస్ right|thumb|80px|సినారె right|thumb|80px|వెన్నెలకంటి right|thumb|80px|వేటూరి right|thumb|80px|కృష్ణశాస్త్రి
మూలాలు
వర్గం:నంది పురస్కారాలు వర్గం:నంది ఉత్తమ గీత రచయితలు
వైన్ తయారీ
thumb|sri JVM Mohanrao, wine Maker from Bangloreవైన్ మేకర్ శ్రీ జె.వి,ఎం. మోహనరావు, బెంగుళూరు వైనిఫికేషన్, వైన్‌ తయారీ, లేదా ద్రాక్షను వైన్‌గా మార్చే పద్ధతి, అనేది వైన్‌ ఉత్పత్తికి సంబంధించిన తయారీ ప్రక్రియ క్రమాన్ని సూచిస్తుంది, ద్రాక్ష లేదా ఇతర ఉత్పత్తిని ఎంపిక చేయడంతో ప్రారంభించి తయారైన వైన్‌ను సీసాల్లో నింపడంతో ఈ ప్రక్రియ పూర్తవుతుంది. వైన్‌ అనేది చాలావరకు ద్రాక్ష నుంచి తయారుచేసినప్పటికీ, ఇతర రకాల పండ్లు లేదా విషపూరితం కాని చెట్టు భాగాల నుంచి కూడా తయారు చేస్తారు. మీడ్‌ అనేది ఒక వైన్ రకం, నీటి తర్వాత తేనెను ప్రాథమిక పదార్ధంగా ఉపయోగించి దీన్ని తయారు చేస్తారు.వైన్‌, వైన్‌ తయారీకి సంబంధించిన శాస్త్రాన్ని ఓనాలజీ (అమెరికన్ ఇంగ్లీషులో ఎనాలజీ) అని పిలుస్తారు. వైన్‌ తయారీని రెండు సాధారణ విభాగాలుగా విభజించవచ్చు: స్టిల్ వైన్ ఉత్పత్తి (కార్బోనేషన్ లేకుండా), స్పార్క్‌లింగ్ వైన్ ఉత్పత్తి ( కార్బోనేషన్‌తో పాటు).
ప్రక్రియ
ద్రాక్షను సేకరించిన తర్వాత, దానిని ప్రాథమికంగా పులియబెట్టడం (ఫర్మెంటేషన్) కోసం వైనరీకి తరలిస్తారు. ఈ దశలో వైట్ వైన్ తయారీ, రెడ్ వైన్‌ల తయారీ వేర్వేరు పద్ధతిలో జరుగుతుంది. రెడ్ వైన్ అనేది ఎర్ర లేదా నల్ల ద్రాక్షను తొక్కతో సహా పులియబెట్టిన సమయంలో ఆ పండ్లలోని గుజ్జు (పండులోని మెత్తని భాగం) నుంచి తయారవుతుంది. వైట్ వైన్ అనేది ద్రాక్షను బాగా నలపడం ద్వారా సేకరించిన రసంను పులియబెట్టడం ద్వారా తయారవుతుంది. ఈ విధానంలో ద్రాక్షకు ఉన్న తొక్కను తీసివేస్తారు. దీని తర్వాత వైన్ తయారీలో తొక్కకు ఎలాంటి ప్రాముఖ్యం ఉండదు. అప్పుడప్పుడూ వైట్ వైన్ అనేది ఎర్ర ద్రాక్ష నుంచి కూడా తయారవుతుంటుంది. ఎర్ర ద్రాక్ష తొక్కల నుంచి తక్కువ మొత్తంలో సేకరించిన రసం ద్వారా ఇలా చేయడం జరుగుతుంది.రోస్ వైన్‌లనేవి ఎర్ర ద్రాక్ష నుంచి తయారవుతాయి. ఇందులో భాగంగా వైన్ ఎక్కువ ఊదారంగు సంతరించుకోవడం కోసం ద్రాక్ష రసాన్ని తొక్కలతో కలిపి ఎక్కువకాలం నిల్వ ఉంచుతారు. అయితే, ఈ తొక్కలనేవి కొద్దిపాటి టానిన్‌లను కలిగిఉంటాయి.
కిణ్వ ప్రక్రియ
కిణ్వ ప్రక్రియను ప్రారంభించడంలో భాగంగా రెడ్ వైన్ తయారీకైతే పండ్ల గుజ్జుకు లేదా వైట్ వైన్ తయారీకైతే పండ్ల రసానికి ఈస్ట్‌ని కలుపుతారు. కిణ్వ ప్రక్రియ అనేది పూర్తికావడానికి వారం నుంచి రెండు వారాల సమయం పడుతుంది. ఈ సమయంలో ఈస్ట్ అనేది ద్రాక్ష రసంలోని చక్కెరలను చాలావరకు ఇథనాల్ (ఆల్కహాల్), కార్బన్ డయాక్సైడ్‌గా మార్పు చేస్తుంది. కార్బన్ డయాక్సైడ్ అనేది వాతావరణంలో కలిసిపోతుంది. ఎర్ర ద్రాక్షను ప్రాథమిక కిణ్వ ప్రకియకు గురిచేసిన అనంతరం తయారైన వైన్‌ను పీపాల్లోకి తరలిస్తారు. ఇలా వైన్‌ను సేకరించిన తర్వాత మిగిలిన పండ్ల తొక్కను గట్టిగా పిండడం ద్వారా మిగిలిన రసం, వైన్‌ని సేకరిస్తారు. ఇలా పిండడం ద్వారా సేకరించిన వైన్‌ని మొదట సేకరించిన వైన్‌కి కలపడం లేదా కలపకపోవడం అనేది వైన్ తయారీదారుల విచక్షణపై ఆధారపడి ఉంటుంది. ఇలా సేకరించిన వైన్‌ని కొంచెం వెచ్చజేయడం ద్వారా అందులో మిగిలిన చక్కెరలు కూడా ఆల్కహాల్, కార్బన్ డయాక్సైడ్‌గా మార్పు చెందుతాయి. రెడ్ వైన్ తయారీలో దీని తర్వాతి ప్రక్రియను మాధ్యమిక కిణ్వ ప్రక్రియ అంటారు. ఇది బ్యాక్టీరియాతో జరిగే కిణ్వ ప్రక్రియ, ఈ ప్రక్రియ మాలిక్ ఆమ్లాన్ని లాక్టిక్ ఆమ్లంగా మార్పుచేస్తుంది. ఈ ప్రక్రియ వైన్‌లోని ఆమ్ల గాఢతను తగ్గించి వైన్ రుచిని మృదువుగా తయారుచేస్తుంది. ఈ దశ తర్వాత రెడ్ వైన్‌ని కొన్నిసార్లు కొన్ని వారాలు లేదా నెలలపాటు మగ్గించడం కోసం ఓక్ పీపాల్లో నిల్వ చేస్తారు. ఇలా చేయడం వల్ల వైన్‌కు ఓక్ సువాసనలు తోడవుతాయి. వడపోత, సీసాల్లో నింపడం కోసం వైన్‌ను తప్పకుండా స్థిరీకరించడం లేదా శుద్ధిచేయడం, సర్దుబాట్లు చేయడం లాంటివి చేస్తారు.
పంటను సేకరించిన దశ నుంచి దాన్ని తాగేందుకు ఉపయోగించే వైన్‌గా మార్చే క్రమంలో బౌజౌలై నువో లాంటి వైన్‌ల తయారీకి కొన్ని నెలల కాలం పడితే, అగ్రశ్రేణి వైన్‌ల కోసం ఇరవై ఏళ్ల కాలం కూడా పడుతుంది. అయినప్పటికీ, రెడ్ వైన్‌లన్నింటిలో దాదాపు 10%, వైట్ వైన్‌లన్నింటిలో దాదాపు 5% వరకు ఏడాది తర్వాత ఉండే రుచి కంటే ఐదేళ్ల తర్వాత వాటికి ఉండే రుచి మరింత బాగుంటుంది. వైన్‌తయారీదారు యొక్క ముఖ్యమైన లక్ష్యాలను చేరుకునే దిశగా, ద్రాక్ష నాణ్యత, తయారుచేయాలనుకున్న వైన్ శైలిపై ఆధారపడి, ఈ క్రమంలోని కొన్ని దశలను జోడించడం లేదా అనుసరించకపోవడం జరగవచ్చు. పోల్చదగ్గ నాణ్యత కలిగిన పలు వైన్‌లు ఒకే రకం పదార్థం ఉపయోగించి తయారు చేయబడవచ్చు. కానీ, వాటి తయారీ కోసం అనుసరించిన విధానాలు మాత్రం భిన్నంగా ఉంటాయి. నాణ్యత అనేది వైన్ తయారీ కోసం ఉపయోగించే పదార్థాల నాణ్యతపై ఆధారపడి ఉంటుందే తప్ప వైన్ తయారీ సందర్భంగా అనుసరించే విధానంపై మాత్రం కచ్చితంగా ఆధారపడి ఉండదు.
తయారీలో వైవిధ్యాలు
పై విధానంలో అనేక వైవిధ్యాలు ఉనికిలో ఉన్నాయి. కార్బన్ డయాక్సైడ్‌ను బంధించడం కోసం, స్వాభావికమైన బుడగలను సృష్టించడం కోసం షాంపైన్ లాంటి ప్రఖ్యాత వైన్‌ల విషయంలో, సీసా లోపలి భాగంలోనూ ఒక అదనపు కిణ్వ ప్రక్రియ చోటు చేసుకుంటుంది. స్వీట్ వైన్స్ అనేవి కిణ్వ ప్రక్రియ పూర్తయిన తర్వాత కూడా కొద్దిపాటి చక్కెర అవశేషాలు కలిగి ఉంటాయి. పంటకోతను ఆలస్యం చేయడం (లేట్ హార్వెస్ట్ వైన్), చక్కెర స్థాయిని పెంచడం కోసం ద్రాక్షను ఘనీభవింపజేయడం (ఐస్ వైన్), లేదా కిణ్వ ప్రక్రియ పూర్తి కావడానికి ముందు అవసరమైన పదార్ధాన్ని కలపడం ద్వారా మిగిలిన ఉన్న ఈస్ట్‌ని నాశనం చేయడం లాంటి చర్యల ద్వారా వైన్‌లో చక్కెర అవశేషాలు ఉండేలా చేయవచ్చు. ఉదాహరణకు పోర్ట్ వైన్ తయారుచేసే సమయంలో హై ప్రూఫ్ బ్రాందీని కలపడం ద్వారా దీన్ని సాధించవచ్చు. మరికొన్ని సందర్భాల్లో ద్రాక్ష రసం తీయగా ఉన్న సమయంలో దానినుంచి కొంతభాగాన్ని సేకరించి ఉంచుకునే వైన్ తయారీదారు, కిణ్వ ప్రక్రియ పూర్తయిన తర్వాత తాను సేకరించి ఉంచుకున్న తీపి రసాన్ని వైన్‌కు కలపుతాడు, సస్‌స్రెసర్వ్ (వైన్ యొక్క తియ్యదనము ) పేరుతో ఈ విధానం అమలులో ఉంది. వైన్ తయారీ సందర్భంగా వ్యర్థజలం, పోమాస్,, లీస్ లాంటివి ఏర్పడుతాయి, వీటిని సేకరించడం, శుద్ధి చేయడం,, ధ్వసం చేయడం లేదా ఇతర ఉపయోగాలకు తరలించడం లాంటివి చేయాల్సి ఉంటుంది.
ద్రాక్ష
ఇతర రకాల కారకాలతో పోల్చితే, వైన్ నాణ్యతను నిర్ణయించడంలో ద్రాక్ష నాణ్యత అనేది ప్రధాన పాత్ర పోషిస్తుంది. ద్రాక్ష నాణ్యత అనేది ద్రాక్ష రకంతో పాటు పంటకాలంలో చోటు చేసుకున్న వాతావరణ పరిస్థితులు, మృత్తికలోని ఖనిజాలు, క్షార గుణం, పంటకోత చేపట్టిన సమయం, కత్తరించిన విధానం లాంటి అంశాలపై ఆధారపడి ఉంటుంది. ఈ రకమైన అంశాల ప్రభావాలన్నింటిని కలిసి ద్రాక్ష టెర్రీరియర్ అనే పేరుతో పిలుస్తుంటారు.
ఉత్తరార్ధగోళంలో అయితే ద్రాక్షను వైన్‌యార్డ్‌ల నుంచి సాధారణంగా సెప్టెంబరు ప్రారంభం నుంచి నవంబరు ప్రారంభం వరకు, లేదా దక్షిణార్ధగోళంలో అయితే ఫిబ్రవరి ద్వితియార్ధం నుంచి మార్చి ప్రారంభం వరకు సేకరిస్తుంటారు. దక్షిణార్ధగోళంలోని టాస్మానియా, ఆస్ట్రేలియా లాంటి చల్లటి ప్రదేశాల్లో మాత్రం మే నెల వరకు కూడా ద్రాక్ష సేకరణ కొనసాగుతుంది.
విటిస్ వినిఫెరా అనేది వైన్ కోసం ఉపయోగించే అత్యంత సాధారణ రకం, యూరోపియన్ మూలం యొక్క రకాలన్నింటినీ దాదాపుగా ఇది కలిగి ఉంటుంది.
యంత్రాల ద్వారా కోత
యాంత్రిక పంటకోత పరికరాలనేవి పెద్ద పరిమాణంలో ఉండే ట్రాక్టర్లు. ఇవి చెరోపక్క గ్రేప్‌వైన్ ట్రెల్లిస్‌లు‌ను కలిగి ఉంటాయి. దృఢమైన ప్లాస్టిక్ లేదా రబ్బర్ రాడ్లతో ఇవి తయారవుతాయి. వీటిని ఉపయోగించడం ద్వారా తోటలోని ద్రాక్ష గుత్తులను చెట్టు తొడిమ నుంచి వేరుచేస్తారు. యాంత్రిక పంటకోత పరికరాల వల్ల తక్కువ సమయంలో భారీ విస్తీర్ణంలోని వైన్‌యార్డ్‌లో పంట సేకరణ జరగడంతో పాటు పంటకోత కోసం తక్కువ మంది పనివారిని వినియోగిస్తే సరిపోతుంది. యాంత్రిక పంటకోత పరికరాల వల్ల ఉన్న ప్రతికూలత గురించి చెప్పాలంటే, దీన్ని ఉపయోగించడం వల్ల ద్రాక్షతో పాటు అనవసరమైన ఉత్పత్తులైన ఆకు కొమ్మలు, ఆకులు లాంటివి కూడా ద్రాక్షతో పాటు కలిసి ఉంటాయి. అంతేకాకుండా ట్రెల్లిస్ వ్యవస్థ, ద్రాక్షతోట పందిరి నిర్మించిన విధానంపై ఆధారపడి, బూజుపట్టిన ద్రాక్ష, పందిరికి ఉపయోగించిన వెదుర్లు, లోహపు చెత్త, రాళ్లు లాంటివాటితో పాటు చిన్నపాటి జంతువులు, పక్షి గూళ్లు లాంటివి కూడా ద్రాక్షతో పాటు సేకరించబడుతాయి. అయితే ఇలాంటి పనికిరాని అంశాలు ద్రాక్షతో పాటు రాకుండా చేయడం కోసం కొంతమంది వైన్‌తయారీదారులు యాంత్రిక పంటకోతకు ముందుగా ఆకులను తొలగించడం, తోటనుంచి శిథిలాలను వేరుచేయడం లాంటి కార్యక్రమాలు నిర్వహిస్తారు. అమెరికా సంయుక్త రాష్ట్రాల్లో ప్రీమియం వైన్ తయారీలో యాంత్రిక పంటకోత విధానాన్ని అరుదుగా మాత్రమే ఉపయోగిస్తారు. ఈ రకమైన పంటకోత వల్ల ద్రాక్ష రసం యొక్క ఆక్సీకరణం పెరిగే అవకాశం ఉండడమే ఇందుకు కారణం. అయితే ఇతర దేశాల్లో (ఆస్ట్రేలియా, న్యూజిలాండ్ లాంటివి) సాధారణ పనివారి లభ్యత తక్కువ కావడం వల్ల ప్రీమియం వైన్ తయారీ కోసం కూడా యాంత్రిక పంటకోత విధానాన్ని అవలంభిస్తుంటారు.
చేతితో జరిగే కోత
చేతితో జరిగే పంటకోత విధానంలో ద్రాక్షతోటలు నుంచి ద్రాక్ష గుత్తులను చేతితో తుంచడం ద్వారా సేకరించడం జరుగుతుంది. అమెరికా సంయుక్త రాష్ట్రాల్లో సంప్రదాయకంగా 30 పౌండ్ పెట్టెల్లో ద్రాక్షను సేకరిస్తారు. అలాగే చాలా సందర్భాల్లో ఈ పెట్టెలను ½ టన్ను బిన్‌లు లేదా రెండు టన్నుల బిన్లతో ఏకీకృతం చేయడం ద్వారా వైన్ తయారీ కేంద్రానికి తరలిస్తారు. చేతితో జరిగే పంటకోత విధానంలో పరిజ్ఞానం కలిగిన శ్రామికులను ఉపయోగించడం వల్ల పక్వానికి వచ్చిన ద్రాక్ష గుత్తులను మాత్రమే సేకరించడం మాత్రమే కాకుండా పక్వానికి రాని ద్రాక్ష గుత్తులను లేదా బూజుపట్టిన పండ్లు కలిగిన గుత్తులు లేదా ఇతర లోపాలు కలిగిన గుత్తులను మంచి వాటితో కలవనీయకుండా చేయడం జరుగుతుంది. దీనివల్ల లాభం ఏమిటంటే, తక్కువ నాణ్యత కలిగిన కొద్దిపాటి ద్రాక్ష గుత్తులు పెద్ద పరిమాణంలోని లేదా ట్యాంకు నిండుగా ఉన్న వైన్‌ని నాశనం చేసే అవకాశం ఉండదు.
ఇక ద్రాక్ష పండ్ల నుంచి కొమ్మలను వేరుచేసే ప్రక్రియను డెస్టెమింగ్ అంటారు. వైన్‌తయారీ విధానంపై ఆధారపడి, టానిన్‌లు ఉత్పత్తిని, వైన్‌కు పసరు రుచి రాకుండా ఉండడం కోసం పండ్లను గుజ్జుగా చేయడానికి ముందుగానే ఈ రకమైన ప్రక్రియను అనుసరించే అవకాశముంది. కొన్ని రకాల జర్మన్ ట్రాకెన్ బీర్‌ఎనస్ లీజ్ (ఎన్నిక చీసిన బెర్రిల కోత) తయారీ కోసం పంటకోత సమయంలో ఒక్కో పండును సేకరించడం వల్ల పండ్లను కొమ్మల నుంచి వేరుచేసే ప్రక్రియ అవసరం ఉండదు.
గుజ్జుచేయడం, ప్రాథమిక కిణ్వ ప్రక్రియ
పండ్లను మొత్తాన్ని ఏకరీతిన ముద్దగా చేసే విధానాన్నే గుజ్జుచేయడం అంటారు. దీనివల్ల పండ్ల తొక్కలు నలిగి పండ్లలోని గుజ్జు వైన్‌గా మారడం ప్రారంభమయ్యేందుకు అవకాశం కలుగుతుంది. అలాగే కొమ్మల (ద్రాక్షను పట్టి ఉంచేవి) నుంచి ద్రాక్షను వేరుచేసే విధానాన్ని డెస్టెమింగ్ అంటారు. సంప్రదాయ, కుటీర పరిశ్రమలకు చెందిన వైన్‌ తయారీలో, పంటకోత ద్వారా సేకరించిన ద్రాక్షను గుజ్జుగా చేయడం కోసం కాళ్లతో తొక్కే విధానాన్ని అనుసరిస్తారు. ఇందుకోసం తక్కువ వేతనానికి పనిచేసే వారిని ఉపయోగించడం జరుగుతుంది. ఈ రకంగా చేసేముందు కూడా డెస్టీమ్ విధానం అనుసరించడం జరుగుతుంది. అయితే, వైన్ తయారుచేసే భారీ పరిశ్రమల్లో మాత్రం యాంత్రిక క్రషర్/డెస్టెమెర్‌లను ఉపయోగిస్తారు. డెస్టెమింగ్ విధానాన్ని నిర్ణయించడమనేది ఎర్ర, తెల్ల ద్రాక్షల విషయంలో వేర్వేరుగా ఉంటుంది. సాధారణంగా వైట్ వైన్ తయారీ సందర్భంలో పండ్లను మాత్రమే గుజ్జుగా చేస్తారు, పండ్లకు ఉండే కొమ్మలను మాత్రం బెర్రీలతో కలిపి నొక్కేందుకు ఉపయోగిస్తారు. గుజ్జులో చిన్నపాటి కొమ్మలు ఉండడం వల్ల పండ్ల తొక్కల నుంచి రసం వేగంగా వచ్చేందుకు అనుకూలిస్తుంది. నొక్కడం యొక్క అంచు వద్ద ఇవి పోగుపడుతాయి. రెడ్ వైన్‌తయారీలో, కిణ్వ ప్రక్రియకు ముందుగానే ద్రాక్షకు ఉండే కొమ్మలను సాధారణంగా తొలగించి వేస్తారు, ఆ కొమ్మలు పెద్ద మొత్తంలో టానిన్ కలిగి ఉండడమే అందుకు కారణం; టానిన్ తోడుకావడం వల్ల వైన్‌కి కూరగాయల వాసన (2-మెతాక్సీ-3-ఐసోప్రొపైల్‌పైరజైన్‌ను సంగ్రహించడం వల్ల ఇవి గ్రీన్ బెల్ పెప్పర్ వాసనని గుర్తుకు తెస్తాయి) కలిగే అవకాశముంది. కొన్ని సందర్భాల్లో, ద్రాక్ష కొమ్మల్లో అనుకున్న దానికంటే తక్కువ టానిన్ ఉన్నట్టైతే, వాటిని వైన్‌లోనే విడిచిపెట్టేందుకు వైన్ తయారీదారులు నిర్ణయించుకుంటారు. ద్రాక్ష కొమ్మలు 'పూర్తిగా పెరిగినవి', గోధుమ రంగుకు మారడం ప్రారంభమైనవి అయినట్టైతే, ఇది ఎక్కువ ఆమోదితమైనది. తొక్కల సంగ్రహణం వృద్ధికావాలని కోరుకున్నట్టైతే, నూర్పిడి తర్వాత ద్రాక్షను నలిపేందకు వైన్ తయారీదారు నిర్ణయం తీసుకుంటాడు. ద్రాక్ష కొమ్మలను ముందుగానే తొలగించడమంటే, కొమ్మల్లో ఉండే టానిన్ సంగ్రహించబడదని అర్థం. ఈ రకమైన విధానంలో ద్రాక్షను రెండు రోలర్ల మధ్య పంపుతారు, ఈ రోలర్లు ద్రాక్షలోని మెత్తని భాగాన్ని, తొక్కని వేరుచేస్తాయి, అయితే, ఎక్కువ మొత్తంలో తొక్కల్లోని కణజాలం నుంచి రసాన్ని పిండడం మాత్రం జరగదు. మరికొన్ని సందర్భాల్లో, ప్రత్యేకించి పినాట్ నాయిర్ లేదా సైరాహ్ లాంటి "సున్నితమైన" రెడ్ వైన్ తయారీ సందర్భంగా ద్రాక్ష సువాసనను అలాగే ఉంచడం కోసం మొత్తం లేదా కొద్దిపాటి ద్రాక్షను గుజ్జు చేయకుండా ("పూర్తి పండు" అని పిలుస్తారు) వదిలివేస్తారు. ద్రాక్షను పాక్షికంగా కార్బోనిక్‌లో నానబెట్టడం ద్వారా ఇలా చేస్తారు. చాలావరకు రెడ్ వైన్‌లకు రంగు అనేది ద్రాక్ష తొక్కల (నాన్-వినిఫెరా తీగ జాతికి చెందిన రకాలు లేదా హైబ్రీడ్లకు ఇది వర్తించదు. గాఢమైన మాల్విడిన్ 3,5-డిగ్లుకోసైడ్ ఆంథోసయానిన్ కారణంగా ఈ రకాలకు చెందన ద్రాక్ష రసం రంగును కలిగి ఉంటుంది) వల్ల వస్తుంది. కాబట్టి ద్రాక్ష రసం, తొక్కల మధ్య సంబంధం ఉండడమన్నది వైన్‌కి రంగు రావడానికి చాలా అవసరం. ఒక తొట్టెలో ద్రాక్షను నూర్పిడి చేసి గుజ్జుచేయడంతో పాటు కిణ్వ ప్రక్రియ (మగ్గపెట్టడం) జరిగినంతకాలం తొక్కలను సైతం రసంలోనే ఉంచడం వల్ల రెడ్ వైన్ తయారవుతుంది. అదేసమయంలో ఏమాత్రం నలగని పండ్లను సున్నితంగా నొక్కడం ద్వారా ఎర్ర ద్రాక్ష నుంచి కూడా వైట్ (రంగులేని) వైన్‌ని తయారుచేయడం సాధ్యమే. ఇలా చేయడం వల్ల ద్రాక్ష రసానికి, వాటి తొక్కలకు మధ్య ఉన్న సంబంధాన్ని (బ్లాంక్ డి నాయిర్స్‌ స్పార్క్‌లింగ్ వైన్ ఈ విధంగానే తయారు చేస్తారు. ఎందుకంటే, ఈ వైన్‌ని రెడ్ వినిఫెరా ద్రాక్ష అయిన పీనాట్ నాయిర్ నుంచి తయారు చేస్తారు) బాగా తగ్గించి వేస్తుంది.
రోస్ వైన్ తయారీలో, ద్రాక్షను గుజ్జుగా చేసిన తర్వాత, గాఢ రంగులో ఉండే తొక్కలను కొద్దికాలంపాటు రసంతో పాటే ఉంచుతారు. వైన్‌తయారీదారులు ఆశించిన రంగు వచ్చేవరకు ఇలా చేస్తారు. దీనితర్వాత తెట్టుని ఒత్తిడికి గురిచేయడంతో పాటు వైట్ వైన్‌ని తయారు చేయాలని వైన్ తయారీదారు అనుకున్నట్టైతే, కిణ్వ ప్రక్రియను కొనసాగించడం జరుగుతుంది.
ఈస్ట్ అనేది ద్రాక్షలో మొదటినుంచే ఉంటుంది, పొడిలాంటి రూపంలో ఇది తరచూ ద్రాక్షపై కనిపిస్తుంటుంది. ఈ విధంగా ద్రాక్షపై ఉండే సహజసిద్ధమైన ఈస్ట్‌తోనే కిణ్వ ప్రక్రియ జరపవచ్చు. అయితే ద్రాక్షపై ఉండే ఈస్ట్ కారణంగా జరిగే కిణ్వ ప్రక్రియతో ఊహించను వీలుకాని ఫలితాలు వచ్చే అవకాశమున్నందున్న వైన్ తయారీలో వర్థనం చేసిన ఈస్ట్‌నే గుజ్జుకు కలపడం జరుగుతుంది. పులియబెట్టేందుకు ఉపయోగపడే సహజ కారకాలతో కిణ్వ ప్రక్రియ జరపడం వల్ల ఎదురయ్యే ప్రధాన సమస్య ఏమిటంటే, కిణ్వ ప్రక్రియ చివరివరకు సంపూర్ణంగా జరగకపోవడం వల్ల వైన్‌లో చక్కెర నిల్వలు కొంతమేర మిగిలిపోతాయి. ఈ కారణంగా మనకు డ్రై వైన్ కావాలనుకున్న పక్షంలో ఆ వైన్ తీయగా ఉండే అవకాశముంది.అంతేకాకుండా సహజసిద్ధంగా పులియబెట్టే కారకాల వల్ల అనవసరమైన ఎసిటిక్ ఆమ్లం (వెనిగర్) ఒక ఉప ఉత్పత్తిగా తయారవుతుంటుంది. ప్రాథమిక కిణ్వ ప్రక్రియ సమయంలో, ఈస్ట్ కణాలు తెట్టుపై ఉండే చక్కెర నిల్వలను ఆహారంగా గ్రహించి రెట్టింపు సంఖ్యలో వృద్ధి చెందడంతో పాటు కార్బన్ డయాక్సైడ్, ఆల్కహాల్‌ను ఉత్పత్తి చేస్తాయి. కిణ్వ ప్రక్రియ సమయంలో చోటు చేసుకునే ఉష్ణం, అంత్య పదార్థ రుచిని, అలాగే కిణ్వ ప్రక్రియ వేగాన్ని ప్రభావితం చేస్తుంది. రెడ్ వైన్ విషయంలో, ఉష్ణోగ్రత 22 నుంచి 25 °C వరకు, అలాగే వైట్ వైన్ విషయంలో 15 నుంచి 18 °C వరకు ఉండడం అనువైన పరిస్థితి కాగలదు. కిణ్వ ప్రక్రియ సమయంలో ప్రతిగ్రాము చక్కెర అర గ్రాము ఆల్కహాల్‌గా మారుతుంది కాబట్టి, వైన్‌లో 12% ఆల్కహాల్ గాఢతను సాధించాలంటే, పండ్ల గుజ్జులో 24% చక్కెర ఉండాలి. సచ్చరోమీటర్ అని పిలవబడే ఒక ప్రత్యేక రకానికి చెందిన హైడ్రోమీటర్ సాయంతో గుజ్జు సాంద్రత, గుజ్జు బరువును లెక్కించడం ద్వారా గుజ్జులోని చక్కెర శాతాన్ని లెక్కిస్తారు. ఒకవేళ ద్రాక్షలో కోరుకున్న స్థాయిలో చక్కెర శాతం లేనట్టైతే, అవసరమైన ఆల్కహాల్‌ ఉత్పత్తి అయ్యే దిశగా చక్కెర (ఛాప్టలైజేషన్) కలుపుతారు. వాణిజ్యపరమైన వైన్‌తయారీలో, ఛాప్టలైజేషన్ అనేది స్థానిక నియంత్రణల కోసం ఆచరించడం జరుగుతుంది.
ఒత్తడం
ద్రాక్ష, ద్రాక్ష తొక్కల నుంచి రసాన్ని లేదా వైన్‌ని వేరు చేయడం కోసం ద్రాక్ష లేదా ద్రాక్ష గుజ్జుపై ఒత్తిడి చేసే ప్రక్రియనే ఒత్తడం అంటారు. అయితే, వైన్‌తయారీలో ఒత్తడం అనేది ప్రతిసారీ తప్పనిసరి చర్య కాదు; ద్రాక్షను నలపగానే చెప్పుకోదగ్గ మొత్తంలో రసం (దీన్ని ఫ్రీ-రన్ జ్యూస్ అంటారు) బయటికి వస్తుంది. దాన్ని వైన్ తయారీ కోసం ఉపయోగించవచ్చు. ప్రత్యేకించి చెప్పాలంటే, ద్రాక్షను నలపగానే వచ్చే ఈ రసం ఒత్తిడి ద్వారా వెలువడే రసం కంటే అత్యధిక నాణ్యతను కలిగి ఉంటుంది. అయినప్పటికీ, చాలామంది వైన్‌తయారీదారులు ప్రతి టన్ను ద్రాక్ష నుంచి తమ ఉత్పత్తి (గ్యాలన్లు) పెంచడం కోసం ఒత్తడం అనే ప్రక్రియను తప్పకుండా ఆచరిస్తారు, ఇలా ఒత్తడం ద్వారా వచ్చే రసం, ద్రాక్ష నుంచి వెలువడే మొత్తం రసంలో 15%-30% మధ్య ఉంటుంది.
ఒత్తడం అనే ప్రక్రియలో భాగంగా ద్రాక్ష తొక్కలను లేదా మొత్తం ద్రాక్ష గుత్తులను ఒక స్థిరంగా ఉండే తలం, ఒక కదిలే తలం మధ్య ఉన్న ఖాళీ ప్రదేశంలోకి మెల్లగా వదలడం ద్వారా రసాన్ని సేకరిస్తారు. ఆధునిక ఒత్తిడి పరికరాల్లో ఒత్తడం ప్రక్రియను అనుసరించే ప్రతిసారీ కాలపరిమితి, ఒత్తిడి స్థాయిని వెల్లడిస్తాయి, సాధారణంగా ఈ ఒత్తిడి స్థాయి 0 బార్ నుంచి 2.0 బార్ వరకు ఉంటుంది. కొన్నిసార్లు వైన్‌తయారీదారులు ఒత్తిడి చేయడం ద్వారా సేకరించే రసాన్ని వేరుగా అందించే సౌకర్యం ఉన్న ఒత్తిడి పరికరాలని ఎంచుకుంటారు, వీటిని "ప్రెస్ కట్స్" అంటారు. ఒత్తడమనే ప్రక్రియలో భాగంగా ద్రాక్ష తొక్కలపై ఒత్తిడిని పెంచే కొద్దీ తొక్కల నుంచి వచ్చే రసంలో టానిన్ గాఢత పెరుగుతుంది, దీంతో ఒత్తడం ద్వారా లభించిన రసం ఎక్కువగా టానిన్ సహితంగా లేదా గాఢంగా ఉంటుంది. ద్రాక్షలో రసం ఉండే స్థానాన్ని బట్టి (నీరు, ఆమ్లం లాంటివి ప్రాథమికంగా మధ్య ఫలకవచం లేదా మెత్తటి భాగంలోను, టానిన్లు ప్రాథమికంగా పెరికార్ప్, లేదా చర్మం,, గింజల్లో ఉంటుంది) ఒత్తడం ద్వారా సేకరించిన రసం లేదా వైన్ టెండ్స్ అనేది ఫ్రీ-రన్ జ్యూస్‌తో పోలిస్తే ఆమ్లత్వంలో తక్కువగాను ఎక్కువ pH సహితంగాను ఉంటుంది.
రెడ్ వైన్ తయారీలో, ప్రాథమిక కిణ్వ ప్రక్రియ అనంతరం రసంలోని తెట్టును ఒత్తిడికి గురిచేయడం ద్వారా తొక్కలను, ఇతర ఘనపదార్థాలను రసం నుంచి తొలగిస్తారు. ఇక వైట్ వైన్ తయారీలో, కిణ్వ ప్రక్రియకు ముందుగానే రసం నుంచి తెట్టును వేరు చేస్తారు. రోస్ వైన్ తయారీలో, వైన్‌కు రంగును కల్పించడం కోసం తెట్టును కొంతకాలంపాటు వైన్‌తోనే ఉంచవచ్చు. అయితే, ఏదో ఒక దశలో ఒత్తిడి ద్వారా తెట్టును వేరుచేయడం జరుగుతుంది. వైన్‌ని కొద్దికాలం నిల్వఉంచిన తర్వాత, దాని నుంచి నిరుపయోగమైన ఈస్ట్‌ని, ఏదేని ఘనపదార్థం (లీస్ అని పిలుస్తారు) అందులో మిగిలి ఉంటే దాన్ని కూడా తొలగిస్తారు. దీని తర్వాత వైన్‌ని కొత్త కంటైనర్‌లోకి మార్చి అవసరమైన పక్షంలో మరో కిణ్వ ప్రక్రియ జరుపుతారు.
పిగేజ్
బహిర్‌ప్రదేశంలో ఉండే కిణ్వ ప్రక్రియ ట్యాంకుల్లో ద్రాక్షను సంప్రదాయబద్ధంగా కాలితో తొక్కడాన్ని ఫ్రెంచ్ భాషలో పిగేజ్ అంటారు. కొన్ని రకాల వైన్‌ల తయారీ కోసం, ద్రాక్షను నలిపే యంత్రం గుండా పంపడం ద్వారా తయారయ్యే రసాన్ని బహిర్‌ప్రదేశంలో ఉండే కిణ్వ ప్రక్రియ ట్యాంకుల్లోకి తరలిస్తారు. కిణ్వ ప్రక్రియ ప్రారంభమైన తర్వాత వెలువడే కార్బన్ డయాక్సైడ్ వాయువు కారణంగా ద్రాక్ష తొక్కలు పైభాగానికి చేరుతాయి. ఈ విధంగా ద్రాక్ష రసం పైభాగంలో తొక్కలు, ఇతర ఘనపదార్థాలతో ఏర్పడే పొరను క్యాప్ అని పిలుస్తారు. ద్రాక్ష తొక్కలనేవి టానిన్‌లను కలిగి ఉండడం వల్ల, క్యాప్‌ను ప్రతిరోజు రసంలో కలపడం లేదా "పిసకడం" చేయాల్సి ఉంటుంది. సంప్రదాయబద్ధంగా కాలితో తొక్కేవారి ద్వారా దీన్ని తొక్కించడం జరుగుతుంది.
శీతల, ఉష్ణ స్థిరీకరణ
శీతల స్థిరీకరణ అనే విధానాన్ని వైన్‌ తయారీలో భాగంగా వైన్ నుంచి టార్ట్రేట్ స్ఫటికాలు (సాధారణంగా పొటాషియం బిటార్ట్రేట్ అని అంటారు) ను తొలగించేందుకు ఉపయోగిస్తారు. ఈ టార్ట్రేట్ స్ఫటికాలు అనేవి చూసేందుకు స్పష్టమైన ఇసుక రేణువుల్లా ఉంటాయి. వీటిని "వైన్ క్రిస్టల్స్" లేదా "వైన్ డైమండ్స్" అని కూడా అంటారు. టార్టారిక్ ఆమ్లం, పొటాషియం కలయిక వల్ల ఇవి ఏర్పడుతాయి, అలా కానట్టైతే, వైన్‌లోని నిక్షేపంలో ఇవి కన్పించవచ్చు. కిణ్వ ప్రకియ తర్వాత శీతల స్థిరీకరణ సమయంలో, వైన్ ఉష్ణోగ్రతను 1–2 వారాలపాటు దాదాపు గట్టకట్టే స్థాయికి చేరుస్తారు. ఇలా చేయడం వల్ల వైన్‌లోని స్ఫటికాలు వేరుచేయబడి వైన్ నిల్వ ఉన్న పాత్రలోని గోడలకు అంటుకోవడం జరుగుతుంది. దీనితర్వాత పాత్రల నుంచి వైన్ బయటకు ప్రవహించిన సమయంలో ఈ స్ఫటికాలు అందులోనే నిల్చిపోతాయి. అలాగే వైన్ సీసాలను బాగా శీతల పరిస్థితుల్లో నిల్వచేసిన సందర్భంలోనూ ఇవి ఏర్పడవచ్చు.
ఇక "ఉష్ణ స్థిరీకరణ" సమయంలో, బెంటోనైట్‌లోకి అధిశోషణ చెందించడం ద్వారా అస్థిరమైన ప్రొటీన్‌లు తొలగించబడుతాయి, ఈ ప్రొటీన్లు వైన్ సీసాలో నిక్షేపంలాగా ఏర్పడకుండా అడ్డుకోవడం కోసం ఇలా చేస్తారు.
మాధ్యమిక కిణ్వ ప్రక్రియ, పెద్ద మొత్తంలో నిల్వ
మాధ్యమిక కిణ్వ ప్రక్రియ, నిల్వ ప్రక్రియ అనేది మూడు నుంచి ఆరునెలల కాలం జరుగుతుంది. ఈ సమయంలో కిణ్వ ప్రక్రియ చాలా నెమ్మదిగా జరుగుతుంది. ఈ సందర్భంగా వైన్‌ ఆక్సీకరణ చెందకుండా అడ్డుకోవడం కోసం గాలిచొరబడని పీపాల్లో ఉంచుతారు. ద్రాక్షలోని ప్రోటీన్‌లు విడివడడంతో పాటు మిగిలిపోయిన ఈస్ట్ కణాలు, ద్రాక్షలోని ఇతర చిన్నపాటి ముక్కలు తెడ్డుగా మారేందుకు ఈ ప్రక్రియ ఉపకరిస్తుంది. వైన్‌ని సీసాల్లో నింపిన తర్వాత (మృదువైన) టార్ట్రేట్ స్ఫటికాలు కనిపించడాన్ని నిరోధించడం కోసం పొటాషియం బిటార్ట్రేట్ సైతం అవక్షేపంగా ఏర్పడుతుంది, శీతల స్థిరీకరణం ద్వారా ఈ ప్రక్రియ జరుగుతుంది. ఈ ప్రక్రియ ఫలితంగా నిజానికి మబ్బుగా ఉండే వైన్ స్పష్టంగా మారుతుంది. లీస్‌‌ని తొలగించడం కోసం ఈ ప్రక్రియ జరిగే సమయంలో వైన్‌ని వడపోస్తారు.
వైన్‌తయారీదారుల ఉద్దేశ్యాలకు అనుగుణంగా మాధ్యమిక కిణ్వ ప్రక్రియను సాధారణంగా అనేక క్యూబిక్ మీటర్ల పొడవున్న స్టెయిన్‌లెస్ స్టీల్ పాత్రల్లో లేదా ఓక్ పీపాల్లో నిర్వహిస్తారు. ఓక్ సువాసన లేని వైన్‌లను స్టెయిన్‌లెస్ స్టీల్‌తో తయారుచేసిన పీపాలు లేదా వైన్‌ చివరి రుచిపై ఎలాంటి ప్రభావం చూపని ఇతర పదార్ధాలతో చేసిన పీపాల్లో కిణ్వ ప్రక్రియ నిర్వహిస్తారు. కోరుకున్న రుచిపై ఆధారపడి, వైన్‌ని ప్రధానంగా స్టెయిన్‌లెస్ స్టీల్ పీపాల్లో కిణ్వ ప్రక్రియ చేయడంతో పాటు కొంతకాలం ఓక్‌తో చేసిన పీపాల్లో నిల్వచేస్తారు, లేదంటే పూర్తిగా స్టెయిన్‌లెస్ స్టీల్ పీపాల్లోనే ఈ ప్రక్రియను పూర్తి చేస్తారు. పూర్తిగా చెక్కతో చేసిన పీపాలను ఉపయోగించడానికి బదులు ఇతర రకాల పీపాలను ఉపయోగించిన సమయంలో ఓక్ సువాన కోసం ఓక్‌ను చిన్న ముక్కల రూపంలో చేసి వైన్‌కి కలుపుతారు. ఈ విధానాన్ని ఖరీదు తక్కువ వైన్‌ల తయారీలో ఉపయోగిస్తారు.
అభిలాష కలిగిన వైన్‌తయారీదారులు తాము తయారుచేసే వైన్ కోసం తరచుగా సీసా కార్బాయ్‌లను ఉపయోగిస్తుంటారు; ఈ రకమైన పాత్రలు (కొన్నిసార్లు వీటిని డెమిజోన్స్ అంటారు) 4.5 నుంచి 54 లీటర్ల వరకు (1.2–14.3 US గాలన్లు) పరిమాణాన్ని కలిగి ఉంటాయి. తయారుచేయదల్చిన వైన్ ‌పరిమాణం, ఉపయోగించే ద్రాక్ష,, వైన్‌తయారీదారుల ఉద్దేశాలు లాంటి అంశాలపై ఆధారపడి ఈ రకమైన పాత్రలను ఉపయోగించడం జరుగుతుంది.
మాలోలాక్టిక్ కిణ్వ ప్రక్రియ
లాక్టిక్ ఆమ్ల బ్యాక్టీరియా జీవరసాయన చర్య ద్వారా మాలిక్ ఆమ్లం, లాక్టిక్ ఆమ్లం, కార్బన్ డయాక్సైడ్ ఏర్పడిన సమయంలో మాలోలాక్టిక్ కిణ్వ ప్రక్రియ జరుగుతుంది. ఈ ప్రక్రియ రెండు రకాలుగా జరిగవచ్చు. ప్రత్యేకంగా వర్థనం చేయబడిన ఆ రకమైన బ్యాక్టీరియాను నిల్వఉన్న వైన్‌లోకి ప్రవేశపెట్టే అంతర్జాతీయ పద్ధతి ప్రకారం, లేదా వర్థనం చేయని లాక్టిక్ బ్యాక్టీరియ ఉన్న సమయంలో ఈ ప్రక్రియ జరగవచ్చు.
ఎక్కువ స్థాయి మాలిక్ ఆమ్లం కలిగిన వైన్‌లో మాలోలాక్టిక్ కిణ్వ ప్రక్రియ జరగడం వల్ల వైన్ రుచి బాగా వృద్ధి అవుతుంది, ఎందుకంటే, మాలిక్ అమ్లం ఎక్కువ గాఢతలో ఉన్నట్టైతే, సాధారణంగా వైన్ రుచి బాగోలేని విధంగాను, చేదుగాను తయారుకాగలదు, అదేసమయంలో లాక్టిక్ ఆమ్లం గాఢతవల్ల వైన్ రుచి చక్కగాను, తక్కువ చేదుగాను ఉంటుంది.
ఈ పద్ధతిని చాలావరకు రెడ్ వైన్ తయారీలో ఉపయోగిస్తారు. అయితే, వైట్ వైన్ తయారీకి ఇది అంతగా అవసరపడదు.
ప్రయోగశాల పరీక్షలు
వైన్‌ను ట్యాంకుల్లో నిల్వచేసినా లేదా పీపాల్లో నిల్వచేసినా, వైన్ స్థితిని తెలుసుకోవడం కోసం క్రమం తప్పకుండా ప్రయోగశాలలో పరీక్షలు నిర్వహిస్తుంటారు. °బ్రిక్స్, pH, టిట్రాటేబుల్ ఆమ్లత్వం, చక్కెర నిల్వ, సల్ఫర్ లేకపోవడం లేదా అందుబాటు, మొత్తం సల్ఫర్, ఆవిరైన ఆమ్లత్వం, ఆల్కహాల్ శాతం లాంటివాటిని తెలుసుకునేందుకు సాధారణంగా పరీక్షలు నిర్వహిస్తుంటారు. టార్టార్ క్రీమ్ యొక్క స్ఫటికీకరణ (పొటాషియం హైడ్రోజన్ ట్రాట్రేట్), పోగుపడిన అనిశ్చిత ప్రొటీన్లు లాంటివాటి గురించి తెలుసుకోవడానికి అదనపు పరీక్షలు నిర్వహిస్తుంటారు; చివరగా చెప్పిన పరీక్ష మాత్రం వైట్ వైన్‌ల విషయంలో పరిమితంగానే చేస్తుంటారు. వైన్ తయారీ జరిగినంతకాలం అలాగే సీసాల్లో నింపడానికి ముందువరకు ఈ రకమైన పరీక్షలను క్రమం తప్పకుండా నిర్వహించడం జరుగుతుంది. ఈ పరీక్షల సందర్భంగా వెలువడిన ఫలితాలను ఆధారంగా చేసుకుని వైన్‌తయారీదారు అవసరమైన జాగ్రత్త చర్యలను తీసుకోవడం జరుగుతుంది. మరింత సల్ఫర్ డయాక్సైడ్ కలపడం లాంటి చర్యలను ఇందుకు ఉదాహరణగా చెప్పవచ్చు. ప్రయోగశాల పరీక్షల్లో భాగంగా రుచి సంబంధమైన పరీక్షలు కూడా నిర్వహిస్తుంటారు. ఈ రకమైన పరీక్షల ఫలితాల ఆధారంగా వైన్‌తయారీదారు మరికొన్ని ఇతర జాగ్రత్తలు కూడా చేపట్టడం జరుగుతుంది. వైన్ రుచిలో గాఢత తగ్గించేందుకు ప్రొటీన్ కలపడం లాంటిది ఇందుకు ఉదాహరణగా చెప్పవచ్చు.
ద్రాక్ష రసంలో చక్కెర స్థాయిని తెలుసుకోవడానికి అవసరమైన ప్రమాణాన్ని వేగంగా తెలుసుకోవడానికి బ్రిక్స్ పరీక్షను ప్రయోగశాలలో లేదా క్షేత్రస్థాయిలో ఎక్కడైనా నిర్వహించవచ్చు. బ్రిక్స్ పరీక్షను సాధారణంగా రెఫ్రాక్టోమీటర్‌తో నిర్వహిస్తారు. అదేసమయంలో మిగిలిన విధానాల కోసం హైడ్రోమీటర్‌ని ఉపయోగిస్తారు. సాధారణంగా, హైడ్రోమీటర్లనేవి చౌకైన ప్రత్యామ్నాయాలు. చక్కెర స్థాయిని కనుగొనే పరీక్షలుల అత్యంత కచ్చితమైన ప్రమాణాన్ని అందించాలంటే, రీడింగ్ నమోదుచేసే సమయంలో తప్పనిసరిగా అన్ని ప్రమాణాలు ఉష్ణగ్రతకు దూరంగా ఉండేలా నిర్థారించుకోవాలి. ఈ రకమైన పరికరాలను అందించే సరఫరాదారులు సాధారణంగా దిద్దుబాటు ఛార్టులను కూడా అందిస్తుంటారు.
వైన్‌లో ఏవైనా ఆవిరయ్యే గుణం కలిగిన ఆమ్లాలు ఉన్నాయా అనే విషయాన్ని బాష్పశీల ఆమ్ల పరీక్ష నిర్థారిస్తుంది. ప్రధానంగా ఎసిటిక్ ఆమ్లం ఉనికి కోసం ఈ పరీక్ష జరిపినా దీంతోపాటు లాక్టిక్, బ్యూటరిక్, ప్రపోనిక్, ఫార్మిక్ ఆమ్లాల ఉనికి సైతం ఈ పరీక్ష ద్వారా కనుగొంటారు. క్యాష్ స్టిల్ వైన్‌లో ఈ రకమైన ఆమ్లాల ఉనికిని తెలుసుకునేందుకు సాధారణంగా ఈ పరీక్ష నిర్వహించినప్పటికీ, HPLC, గ్యాస్ క్రొమటోగ్రఫీ, ఎంజైమాటిక్ పద్ధతుల లాంటి కొత్త విధానాలూ అందుబాటులో ఉన్నాయి. సూక్ష్మజీవుల జీవక్రియ ఉప ఉత్పత్తి కావడం వల్ల ఎండు ద్రాక్షలో బాష్పశీల అమ్లాల ఉనికి చాలా తక్కువగా ఉంటుంది. ఎసిటిక్ ఆమ్ల బ్యాక్టీరియా వృద్ధి చెందాలంటే ఆక్సిజన్ లభ్యత అనేది చాలా అవసరం అనే విషయాన్ని మనం ఇక్కడ గుర్తు పెట్టుకోవాలి. సల్ఫర్ డయాక్సైడ్‌ని వైన్‌కి అందించిన విధంగానే వైన్ పీపాల్లోని గాలిని తొలగించడం వల్ల ఈ రకమైన బ్యాక్టీరియా వృద్ధి పరిమితం చేయబడుతుంది. దీంతోపాటు బూజుపట్టిన ద్రాక్షను మంచి వాటితో కలవకుండా చేయడం ద్వారా ఎసిటిక్ ఆమ్ల బ్యాక్టీరియాతో ముడిపడి ఉండే సమస్యలను కూడా నిరోధించవచ్చు. సల్ఫర్ డయాక్సైడ్, తక్కువ-V.A.ను వైన్‌కి కలపడం వల్ల ఉత్పత్తి అయ్యే సచ్చారోమైసిస్ బ్యాక్టీరియా కారణంగా ఎసిటిక్ ఆమ్లం ఉత్పత్తి చేసే ఈస్ట్ పెరుగుదలకు ఆటంకం ఏర్పడుతుంది. ఇక వైన్ నుంచి బాష్పశీల ఆమ్లాన్ని తొలగించడానికి రివర్స్ ఆస్మాసిస్ విధానాన్ని కొత్తగా ఉపయోగిస్తున్నారు. మిశ్రణం సైతం ఈ విషయంలో ఉపయోగపడుతుంది— ఎక్కువ V.A.తో కలపడం ద్వారా వైన్‌ వడపోతకు (సూక్ష్మజీవులను తొలగించడం కోసం) గురవుతుంది. అలాగే వైన్‌ని తక్కువ V.A.తో కలపడం వల్ల, ఎసిటిక్ ఆమ్లం రుచికి గుర్తించగలిగిన స్థాయికంటే తక్కువకి చేరుతుంది.
మిశ్రణం, ఫైనింగ్
కోరుకున్న రుచిని సాధించడం కోసం సీసాలో నింపడానికి ముందు భిన్న రకాల వైన్‌ని విశ్రణం చేయడం జరుగుతుంది. ఇందుకోసం వివిధ రకాల పరిస్థితుల కింద ఉత్పత్తి అయిన ద్రాక్షతో తయారైన వైన్‌లను కలపడం ద్వారా వైన్‌తయారీదారు అవసరమైన రుచులను తయారు చేస్తాడు. ఈ రకమైన మిశ్రణాలనేవి ఆమ్లం లేదా టానిన్ల స్థాయిలను సరిచేయడమనే సాధారణ విధానం నుంచి ఒక స్థిరమైన రుచిని సాధించడం కోసం విభిన్న రకాలు లేదా పాతవాటిని జాగ్రత్తగా మిశ్రణం చేయడమనే క్లిష్టమైన విధానం వరకు ఉంటాయి.
ఇక ఫైనింగ్ ఏజంట్లనేవి వైన్ తయారీ సమయంలో టానిన్లు తొలగించడం కోసం, వగరుదనాన్ని తొలగించడం కోసం, వైన్‌ని మబ్బుగా మార్చివేసే సూక్ష్మమైన కణాలను తొలగించడం కోసం ఉపయోగపడుతాయి. అయితే, ఎలాంటి ఫైనింగ్ ఏజెంట్లను ఉపయోగించాలనే విషయాన్ని మాత్రం వైన్ తయారీదారు నిర్ణయిస్తాడు, దీంతోపాటు ఈ రకమైన ఫైనింగ్ ఏజెంట్లనేవి ఉత్పాదన నుంచి ఉత్పాదనకు, బ్యాచ్ నుంచి బ్యాచ్‌కి సైతం (సాధారణంగా ద్రాక్ష తయారైన ఏడాదిపై ఆధారపడి) వేర్వేరుగా ఉంటాయి.
జెలటిన్ ఉపయోగాన్ని పక్కనపెడితే, వైన్‌ను స్పష్టపరిచేందుకు ఉపయోగించి ఇతర రకాల ఫైనింగ్ కారకాలనేవి జంతు, చేపల ఉత్పత్తుల నుంచి సేకరించినవై ఉంటాయి. మైక్రోనైజ్డ్ పొటాషియం క్యాసినేట్ (కెసిన్ అనేది పాల ప్రొటీన్), గుడ్డు తెల్లసొనలు, గుడ్డు అల్బుమిన్, ఎముక భస్మం, ఎద్దు రక్తం, ఐసిన్‌గ్లాస్ (ఒకరకమైన చేప మూత్రాశయం), PVPP (ఒక సింథటిక్ మిశ్రమం), లైసోజోమ్,, మీగడ తీసిన పాలపొడి లాంటివి ఇందులో భాగంగా ఉపయోగించబడుతాయి.
కొన్ని రకాల సువాసనభరిత వైన్‌లు తేనె లేదా గుడ్డు-సొన లాంటి అంశాలను కలిగి ఉంటాయి.
జంతు-ఆధారితంకాని వడపోత కారకాలను కూడా వైన్ తయారీలో తరచూ ఉపయోగిస్తుంటారు, బెంటోనైట్ (ఆవిరికాగల మట్టి-ఆధారిత వడపోత), డయాటోమాసియస్ ఎర్త్, సెల్యులోజ్ ప్యాడ్లు, కాగితపు వడపోతలు, మెంబరైన్ వడపోతలు (అపక్రమ పరిమాణంలో రంధ్రాలను కలిగిఉండే ప్లాస్టిక్ పాలిమర్ సంబంధిత పలచని ఫిల్ములు) లాంటివాటిని ఇందుకు ఉదాహరణగా చెప్పవచ్చు.
సంరక్షణకారులు
వైన్‌తయారీలో చాలావరకు సల్ఫర్ డయాక్సైడ్‌ను సాధారణ సంరక్షణకారిగా ఉపయోగిస్తుంటారు, సోడియం లేదా పొటాషియం మెటాబైసల్ఫేట్‌ను వైన్‌కు కలపడం ద్వారా ఇలా చేస్తారు. పొటాషియం సోర్బేట్ అనేది వైన్‌తయారీలో ఉపయోగించే మరో ముఖ్యమైన సంరక్షణకారి.
సల్ఫర్ డయాక్సైడ్‌ను ఉపయోగించనట్టైతే, వైన్ ఉత్పత్తులు బ్యాక్టీరియా కారణంగా పాడవడంతో పాటు వైన్‌తయారీని పరిశుభ్రమై పరిస్థితుల మధ్య చేపట్టడం సాధ్యం కాదు.
వడపోత
శుద్ధీకరణ ప్రక్రియ అనేది వైన్‌లో ఉండే కణాలను తొలగించడానికి సంబంధించినది; ఇందులోభాగంగా 5–10 మైక్రోమీటర్ల కంటే పెద్దగా ఉండే కణాలను పిండిచేయడం, 1–4 మైక్రోమీటర్ల కంటే పెద్దగా ఉండే కణాలను శుద్ధీకరించడం లేదా పిండిచేయడం చేస్తారు. ఇక సూక్ష్మజీవ స్థిరత్వానికి కనీసం 0.65 మైక్రోమీటర్ల వడపోత అవసరమవుతుంది. అయినప్పటికీ, ఈ దశలో వడపోత చేయడం వల్ల వైన్ రంగు, రూపం పలుచగా అయ్యే అవకాశముంది. మరోవైపు సూక్ష్మజీవ స్థిరత్వం అనేది వైన్‌లోని సూక్ష్మజీవులను నిర్జీవం చేయడమనే అర్థాన్ని సూచించదు. సాధారణంగా చెప్పాలంటే, సూక్ష్మజీవ స్థిరత్వం అనేది వైన్‌లో గుర్తించదగ్గ పరిమాణంలో ఉన్న ఈస్ట్, బ్యాక్టీరియాను తొలగించడానికి సంబంధించిన ఒక ప్రక్రియ.
బాహ్య లింకులు
వర్గం:వైన్ వర్గం:పానీయాలు వర్గం:కిణ్వ ప్రక్రియ వర్గం:ఈ వారం వ్యాసాలు
లేడీస్ అండ్ జెంటిల్ మెన్ (2015 సినిమా)
లేడీస్ అండ్ జెంటిల్ మెన్ 2015లో వచ్చిన సైబర్ క్రైమ్ కామెడీ సినిమా. ఈ సినిమాలో అడవి శేష్, మహాత్ రాఘవేంద్ర, కమల్ కామరాజు, చైతన్య కృష్ణ, స్వాతి దీక్షిత్, నిఖిత నారాయణ్, జాస్మిన్ బేసిన్ ముఖ్యపాత్రలలో నటించారు. ఈసినిమాకి పి.బి.మంజునాథ్ దర్శకత్వం వహించగా, మధుర శ్రీధర్ రెడ్డి నిర్మించారు. ఈ చిత్రానికి రఘు కుంచే సంగీతం అందించాడు. 2015 జనవరి 30న 'లేడీస్ అండ్ జెంటిల్ మెన్' విడులైంది.
కథ
ఈ సినిమా కథ ముగ్గురు విభిన్న వ్యక్తుల చుట్టూ తిరుగుతూ ఉంటుంది.డబ్బంటే పిచ్చి ఉన్న విజయ్(మహాత్ రాఘవేంద్ర) బ్లాక్ మనీ కోసం సోషల్ నెట్వర్క్స్ ని ఎలా వాడి ఇబ్బందుల్లో పడ్డాడన్నది అతని కథ. ఇక కృష్ణ మూర్తి(చైతన్య కృష్ణ)కి అమ్మాయిలంటే అమితమైన పిచ్చి. అలాంటి కృష్ణ మూర్తి ఫేస్ బుక్ ద్వారా పరిచయమైన అమ్మాయి ద్వారా కృష్ణ మూర్తి ఎదుర్కున్న ఇబ్బందులేమిటి.? ఇక చివరి కథ ఆనంద్ (కమల్ కామరాజు) – ప్రియ (నిఖిత నారాయణ్) లది.. ఆనంద్ తన బిజీ లైఫ్ లో వైఫ్ కి సరైన ప్రాముఖ్యత ఇవ్వకపోతే దానివల్ల ఎలాంటి సమస్యలు వస్తాయి.? వీరిద్దరి మధ్యలోకి అడవి శేష్ ఎలా వచ్చాడు.? ఇలా ముగ్గురు విషయాల్లో చివరికి ఏం జరిగింది అనేది ఈ సినిమా కథ.
అమ్మోనియం హెక్సాక్లోరోప్లాటినేట్
భౌతిక రూపం
అమ్మోనియం హెక్సాక్లోరోప్లాటినేట్ వాసన లేని ,పసుపురంగులో ఉన్న స్పటికాకృతికల్గి ఘనస్థితిలో ఉండు రసాయన సంయోగ పదార్థం. అమ్మోనియం హెక్సాక్లోరోప్లాటినేట్ యొక్క అణుభారం 443.87 గ్రాములు/మోల్, అర్ద్రాతాకర్షణ కల్గిన రసాయన సంయోగ పదార్థం.
సాంద్రత
అమ్మోనియం హెక్సాక్లోరోప్లాటినేట్ రసాయన సంయోగ పదార్థం సాంద్రత 3.065(3.07) గ్రాములు/సెం.మీ3
ద్రవీభవన ఉషోగ్రత
అమ్మోనియం హెక్సాక్లోరోప్లాటినేట్ రసాయన సంయోగపదార్థం యొక్క ద్రవీభవన స్థానం 380 °C (716 °F; 653K),ఈ ఉష్ణోగ్రత దగ్గర అమ్మోనియం హెక్సాక్లోరోప్లాటినేట్ వియోగం పొందును.
ద్రావణీయత
నీటిలో అమ్మోనియం హెక్సాక్లోరోప్లాటినేట్ ద్రావణీయత కల్గినను అది, పరిమిత స్వల్ప ప్రమాణంలో మాత్రమే కల్గి ఉన్నది. 100 మి.లీ పరిమాణం ఉన్న నీటిలో 0 °C వద్ద 0.289గ్రాములు,15 °C వద్ద 0.7 గ్రాములు,20 °C దగ్గర 0.499గ్రాములు,100 °C వద్ద 3.36 గ్రాములు కరుగును.
రసాయన చర్యలు
హైడ్రోజన్ వాయు ప్రవాహం (stream of hydrogen )లో 200 °C వద్ద అమ్మోనియం హెక్సాక్లోరోప్లాటినేట్ ను వేడి చేయడం వలన ప్లాటినం స్పాంజి ఏర్పడును. దీనిని క్లోరిన్ వాయువుతో చర్య నొందించడం వలన H2PtCl6 ఏర్పడును.
ఉత్పత్తి
అమ్మోనియం హెక్సాక్లోరో ప్లాటినేట్ సంయోగ పదార్థం టెట్రాహెడ్రల్ అమ్మోనియం కేటాయానులు,ఆక్టాహెడ్రల్[PtCl6]2− అనయానులను కల్గి ఉండును. హెక్సాక్లోరోప్లాటినిక్ ఆమ్లద్రవంతో అమ్మోనియం లవణాన్ని చర్య నొందించడం ద్వారా మొత్తాన్ని చూర్ణంవంటి అమ్మోనియం హెక్సాక్లోరో ప్లాటినేట్‌ను అవక్షేపంగా పొందటం జరుగును. ఈ సంక్లిష్ట సంయోగ పదార్థం అతితక్కువ/అధమ ద్రావణియత కల్గి ఉన్నందున, ఖనిజాలనుండి, రిసైకిల్డ్ శేషపదార్థాల నుండి ప్లాటినంను వేరుచేయుటకు ఈ విధానాన్ని అనుసరిస్తారు.
ఉపయోగాలు
అమ్మోనియం హెక్సాక్లోరోప్లాటినేట్ ను ప్లాటినం ప్లేటింగు లో ఉపయోగిస్తారు.అమ్మోనియం హెక్సాక్లోరోప్లాటినేట్,రసాయనంCu(OAc)2మరియు హైడ్రోజన్ సల్ఫైడ్(H>2S తో చర్య వలనCu2PtIIPt3IVS8ను ఉత్పత్తి చేయును.ఈఈ ఉత్పాదికాన్ని డయా మాగ్నెటిక్ పదార్థాలలో,సెమి కండక్టరులలో ఉపయోగిస్తారు.
మూలాలు/ఆధారాలు
వర్గం:రసాయన శాస్త్రం వర్గం:రసాయన సమ్మేళనాలు వర్గం:అమ్మోనియా సమ్మేళనాలు వర్గం:అకర్బన సమ్మేళనాలు
దీర్ఝ ఆయుష్మాన్ భవ
దీర్ఝ ఆయుష్మాన్ భవ తెలుగులో రూపొందుతున్న సినిమా. వింగ్స్ మూవీ మేక‌ర్స్ బ్యానర్‌పై జి.ప్రతిమ నిర్మించగా ఎం.పూర్ణానంద్‌ దర్శకత్వం వహించాడు. కార్తీక్‌ రాజు, మిస్తీ చక్రవర్తి, నోయల్, ఆమని, పృథ్వీ రాజ్ ప్రధాన పాత్రల్లో నటించిన ఈ సినిమాలోని ‘వదిలి వెళ్ళిపోకే’ అనే పాటను 2021 నవంబర్ 21న విడుదల చేశారు.
మూలాలు
వర్గం:తెలుగు సినిమా
బాపులపాడు మండలం
గణాంకాలు
2011 భారత జనాభా లెక్కలు ప్రకారం మండల పరిథిలోని జనాభా మొత్తం 84,922 అందులో పురుషుల సంఖ్య 42,406 మందికాగా,  స్త్రీలు సంఖ్య 42,516 గా ఉంది. గృహాల సంఖ్య 24,036.
గాయం (అయోమయ నివృత్తి)
గాయం (Injury) అనగా దెబ్బలు తగలడం.
థిక్రీవాలా
భౌగోళికం, జనాభా
థిక్రీవాలా (185) అమృత్‌సర్ జిల్లాకు చెందిన అజ్నాలా తాలూకాలోని గ్రామం. ఇది 2011 జనగణన ప్రకారం 22 ఇళ్లతో మొత్తం 132 జనాభాతో 150 హెక్టార్లలో విస్తరించి ఉంది. సమీప పట్టణమైన రాజా సన్సి 25 కి.మీ. దూరంలో ఉంది. గ్రామంలో మగవారి సంఖ్య 61, ఆడవారి సంఖ్య 71గా ఉంది. గ్రామ జనగణన లొకేషన్ కోడ్ 37208.
విద్యా, వైద్య సౌకర్యాలు
ఈ గ్రామానికి విద్యా సౌకర్యం లేదు. సమీప ప్రాథమిక పాఠశాల గ్రామానికి 5 కిలోమీటర్ల దూరంలో ఉంది. అనియత విద్యా కేంద్రం 10 కిలోమీటర్ల దూరంలో ఉంది. గ్రామంలో ఒక సంప్రదాయ/ నాటు వైద్యుడు ఉన్నాడు. సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణా కేంద్రం గ్రామానికి 5 నుంచి 10 కిలోమీటర్ల లోపే ఉన్నాయి. సమీప అలోపతీ ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం, పశు వైద్యశాల సదుపాయాలు గ్రామానికి 10 కిలోమీటర్ల కన్నా దూరంలో ఉన్నాయి.
తాగు నీరు, పారిశుధ్యం
గ్రామంలో తాగునీటి సదుపాయం చేతిపంపుల ద్వారా, గొట్టపు బావుల ద్వారా ఉంది. గ్రామంలో డ్రైనేజీ వ్యవస్థ లేదు. * పూర్తి పారిశుధ్య పథకం కిందకు ఈ ప్రాంతం రావట్లేదు. సామాజిక మరుగుదొడ్లు గ్రామంలో లేవు.
సమాచార, రవాణా సౌకర్యాలు
ఈ గ్రామంలో పోస్టాఫీసు, టెలిఫోను (లాండ్ లైన్), ఇంటర్నెట్, ప్రైవేటు కొరియర్ మొదలైన సదుపాయాలేవీ లేవు. ఇవన్నీ గ్రామానికి 5 నుంచి 10 కిలోమీటర్ల లోపే ఉన్నాయి. ఈ గ్రామానికి ప్రైవేటు, పబ్లిక్ బస్సు సదుపాయాలేవీ లేవు. సమీప రైల్వే స్టేషన్ గ్రామానికి 10 కిలోమీటర్ల దూరంలో ఉంది. ఈ గ్రామం జాతీయ రహదారికి గాని, రాష్ట్ర హైవేతో గాని అనుసంధానం కాలేదు. ప్రధాన జిల్లా రోడ్డు ఈ గ్రామం గుండా వెళుతుంది. ఈ గ్రామంలో ఆటోలు ప్రయాణానికి ఉపయోగపడే సాధనం.
మార్కెటింగు, బ్యాంకింగు
ఈ గ్రామానికి ఎ.టి.ఎం., వాణిజ్య బ్యాంకు, సహకార బ్యాంకు, వ్యవసాయ పరపతి సంఘం, వ్యవసాయ మార్కెటింగ్ సొసైటి వంటి సదుపాయాలు ఏవీ లేవు. ఇవన్నీ గ్రామానికి 5-10 కిలోమీటర్ల దూరంలో ఉన్నాయి.
విద్యుత్తు
ఈ గ్రామంలో గృహావసరాల నిమిత్తం వేసవి (ఏప్రిల్-సెప్టెంబరు) లో రోజుకు 12 గంటల పాటు, చలికాలం (అక్టోబరు-మార్చి) లో రోజుకు 20 గంటల పాటు విద్యుత్ సరఫరా ఉంటుంది. వ్యవసాయావసరాల నిమిత్తం చలికాలంలో రోజుకు 10 గంటల విద్యుత్ సరఫరా ఉంటుంది. సాధారణ వినియోగానికి సగటున రోజుకు 11 గంటల విద్యుత్ సరఫరా ఈ గ్రామంలో ఉంది.
భూమి వినియోగం, నీటి పారుదల సౌకర్యాలు
థిక్రీవాలా (185) గ్రామంలో 140 హెక్టార్ల భూమిలో పంటలు సాగుచేయగా 10 హెక్టార్ల భూమి మాత్రం ఇతర అవసరాలకు వినియోగమవుతోంది. ఈ వ్యవసాయ క్షేత్రంలో 133 హెక్టార్లకు కాలువల ద్వారా, మిగిలిన 7 హెక్టార్లకు గొట్టపు బావుల ద్వారా నీటి పారుదల సౌకర్యం ఉంది.
పంటలు
థిక్రీవాలా (185) గ్రామంలో గోధుమలు, వరి, మొక్కజొన్న ప్రధాన పంటలు.
మూలాలు
వర్గం:అమృత్ సర్ జిల్లా గ్రామాలు
యనమలవారిపల్లె
యనమలవారిపల్లె , తిరుపతి జిల్లా, యెర్రావారిపాలెం మండలానికి చెందిన రెవెన్యూయేతర గ్రామం.
ఇటిమరపు రజని
ఈ గ్రామానికి చెందిన ఈమె తండ్రి రమణాచారి ఒక వడ్రంగి. తల్లి తులసి గృహిణి. వీరిది రెకాడితేగానీ, డొక్కాడనికుటుంబం. 2016 ఒలింపిక్స్ హాకీ పోటీలలో, మన రాష్ట్రం నుండి పాల్గొన్న ఏకైక తెలుగు మహిళ. ఈమె 2016, నవంబరు-5న సింగపూరు నగరంలో నిర్వహించిన ఆసియా మహిళల హాకీ ఛాంపియన్ షిప్పు పోటీలలో తొలిసారిగా విజేతగా నిల్చిన భారత జట్టులో, గోల్ కీపరుగా తన ప్రతిభ ప్రదర్శించి, ఛైనా జట్టుకే పెద్ద అడ్డుగోడగా నిలిచి, మన జట్టుకి విజయం సాధించడంలో కీలక పాత్ర పోషించింది.
క్రిస్ మార్టిన్
ప్రారంభ జీవితం
క్రిస్ మార్టిన్ డెవాన్‌లోని ఎక్సెటర్‌లో జన్మించాడు, ఐదుగురు పిల్లలలో పెద్దవాడు. తండ్రి, ఆంథోనీ మార్టిన్, రిటైర్డ్ అకౌంటెంట్, తల్లి, అలిసన్ మార్టిన్, సంగీత ఉపాధ్యాయురాలు. మార్టిన్ తన విద్యను ఎలిమెంటరీ ఎక్సెటర్ కేథడ్రల్ స్కూల్‌లో ప్రారంభించాడు,అక్కడ అతనికి సంగీతం పట్ల మక్కువ కలిగినది.ప్రాథమిక పాఠశాలలో ఉన్నప్పుడు, మార్టిన్ తన మొదటి బ్యాండ్ ది రాకింగ్ హాంకీస్‌ను రూపొందించడానికి నిక్ రెప్టన్ మరియు ఇవాన్ గ్రోనోలతో జతకట్టాడు. అతని మొదటి ప్రదర్శన ప్రేక్షకులచే తిరస్కరించబడింది. మార్టిన్ తన అధ్యయనాలను యూనివర్శిటీ కాలేజ్ లండన్‌లో రామ్‌సే హాల్‌లో కొనసాగించాడు, అక్కడ అతను ప్రాచీన ప్రపంచ అధ్యయనాలను అభ్యసించాడు గ్రీక్ మరియు లాటిన్‌లలో ఫస్ట్ క్లాస్ ఆనర్స్‌తో పట్టభద్రుడయ్యాడు. ఇక్కడే అతను జానీ బక్‌ల్యాండ్, విల్ ఛాంపియన్ మరియు గై బెర్రీమాన్‌లను కలిశాడు, వీరు కోల్డ్‌ప్లేలో అతని భావి సహ వ్యవస్థాపకులుగా మారారు.
వ్యక్తిగత జీవితం
మార్టిన్ డిసెంబర్ 5, 2003న గ్వినేత్ పాల్ట్రో అనే అమెరికన్ నటిని వివాహం చేసుకున్నాడు. వారి కుమార్తె, ఆపిల్ బ్లైత్ అలిసన్ మార్టిన్, మే 14, 2004న లండన్‌లో జన్మించింది. వారి రెండవ సంతానం, మోసెస్ బ్రూస్ ఆంథోనీ మార్టిన్, USA లోని న్యూయార్క్ నగరంలో ఏప్రిల్ 8, 2006న జన్మించాడు .మార్చి 25, 2014న, మార్టిన్ భార్య గ్వినేత్ పాల్ట్రో, మార్టిన్ నుండి విడిపోతున్నట్లు ప్రకటించే బహిరంగ ప్రకటనను విడుదల చేసింది. మార్టిన్ శాఖాహారి, యోగా సాధన చేస్తాడు. అతనికి పొగ త్రాగటం మరియు మద్యం తాగటం లాంటి అలవాట్లు లేవు.
వృత్తి
యూనివర్శిటీ కాలేజ్ లండన్‌లో చదువుతున్నప్పుడు, మార్టిన్ జానీ బక్‌ల్యాండ్‌ను కలిశాడు వారుఒక బ్యాండ్‌ను ఏర్పాటు చేయాలని నిర్ణయించుకున్నారు, మార్టిన్ ప్రధాన గాయకుడిగా , బక్‌లాండ్ ప్రధాన గిటారిస్ట్‌గా ఉన్నారు. వారితో గై బెర్రీమాన్ బాస్ ప్లేయర్‌గా, విల్ ఛాంపియన్ డ్రమ్మర్‌గా చేరారు. 1996లో, వారు పెక్టోరాల్జ్ అనే బ్యాండ్‌ను స్థాపించారు. ఆ పేరు తరువాత స్టార్ ఫిష్‌గా మార్చబడింది,2000లో వారి తొలి ఆల్బం పారాచూట్స్ విడుదలైనప్పటి నుండి అంతర్జాతీయంగా గుర్తింపు పొందిన కీర్తిని ఇంకా విజయాన్ని సాధించింది. పారాచూట్స్, ఎ రష్ ఆఫ్ బ్లడ్ టు ది హెడ్, X&Y, వివా లా విడా ఆర్ డెత్ అండ్ ఆల్ హిజ్ ఫ్రెండ్స్ , మైలో జిలోటో , ఘోస్ట్ స్టోరీస్ , ఎ హెడ్ ఫుల్ ఆఫ్ డ్రీమ్స్ , ఎవ్రీడే సహా మొత్తం తొమ్మిది స్టూడియో ఆల్బమ్‌లను విడుదల చేశారు.మార్టిన్ సహ వ్యవస్థాపకుడుగా ఉన్న కోల్డ్‌ప్లే బిల్‌బోర్డ్ హాట్ 100 లో ప్రవేశించిన మొట్టమొదటి బ్రిటిష్ గ్రూప్ అయింది.
డబ్ల్యు డబ్ల్యు డబ్ల్యు
డబ్ల్యు డబ్ల్యు డబ్ల్యు (ఎవరు, ఎక్కడ, ఎందుకు) 2021లో విడుదల కానున్న తెలుగు సినిమా. రామంత్ర క్రియేషన్స్ బ్యానర్ పై డా. రవి పి. రాజు దాట్ల నిర్మించిన ఈ సినిమాకు కె.వి.గుహన్‌ దర్శకత్వం వహించాడు. అదిత్‌ అరుణ్‌, శివాని రాజశేఖర్‌ హీరో హీరోయిన్లుగా నటించిన ఈ సినిమా సురేష్ ప్రొడక్షన్స్ భాగ‌స్వామ్యంతో విడుదల కానుంది. ఈ సినిమా డిసెంబర్‌ 24న 'సోని లివ్‌' ఓటీటీలో విడుదలైంది.
మూలాలు
వర్గం:2021 సినిమాలు
శివ నాగరాజు స్వామీజీ
బోధనలు
మానవసేవ యే సర్వదా శ్రేయస్కరమైనదని. శైవ ధర్మ ప్రచారం, నారాయణ గురు, బసవేశ్వర సిద్ధంతాలు బోదిస్తుంటారు.
పురాతమైన శాస్త్రీయ ఆధ్యాత్మిక విజ్ఞానాన్ని సర్వ మానవాళికి తన బోధనల ద్వారా వ్యక్త పరుస్తున్నారు. ఆధ్యాత్మిక దైవ సాధన ధ్యానం ద్వారా మానవాళికి మానసిక ప్రశాంతత చేకూరుతుంది  అని బోదిస్తుంటారు. గోరక్షకులు, సేవకులు సర్వప్రాణి హితం కోసం జీవ హింస చేయవద్దని అహింసను కండిస్తూ సకల ప్రాణికోటి కోసం రక్షణకోసం నిరంతరం శ్రామిస్తుంటారు. సమాజం లో  సమానత్వం కోసంఅనేక కార్యక్రమలు నిర్వహించారు.
డోక్లమ్
thumb|డోక్లామ్ డోక్లమ్ ఒక పీఠభూమి, లోయ ప్రాంతము.దీనికి ఉత్తరాన చైనా యొక్క  చుంబి లోయ, తూర్పున భూటాన్ యొక్క హా లోయ, పశ్చిమాన భారతదేశం యొక్క సిక్కిం రాష్ట్రం ఉన్నాయి. ఇది భూటాన్‌లో సముద్ర మట్టానికి 4,310 మీటర్ల ఎత్తులో ఉంది.
భౌగోళికం
డోక్లామ్ పీఠభూమి సిక్కిం రాష్ట్రంలోని నాథు లా గయా నుండి 15 కిలోమీటర్ల దూరంలో ఉంది, ఇది భారతదేశం, చైనాలను విభజిస్తుంది. టిబెట్ ప్రారంభంలో కంపీ పీఠభూమి భాగం డోక్లమ్.డోక్లామ్ పీఠభూమిపై వివాదం చాలాకాలంగా ఉంది కానీ భారత్ భూటాన్ వాదనలను సమర్థిస్తుంది.
ఒప్పందాలు
1988 ,1998 లో చైనా,భూటాన్ కలసి  వ్రాతపూర్వక ఒప్పందం  చేసుకున్నారు, ఈ  ఒప్పందం ప్రకారం  ఈ ప్రాంతంలో ఉండటానికి ,  ప్రాంతంలో శాంతిని నెలకొల్పడానికి ఇరుపక్షాలు అంగీకరించాయి.ఈ ఒప్పందానికి విరుద్ధంగా 2017 లో, డోక్లాం ప్రాంతంలో చైనా రహదారిని నిర్మించడాన్ని భూటాన్  తీవ్రంగా వ్యతిరేకించింది.
డోక్లమ్ వివాదం 2017
18 జూన్ 2017 లో బుల్డోజర్లతో 270 నుండి 300 మంది భారతీయ సైనికులు  భారత్-చైనా సరిహద్దును దాటి చైనా రహదారి నిర్మాణాన్ని నిలిపివేసినప్పుడు ఈ వివాదం ప్రారంభమైంది. ఈ స్థలం భూటాన్, చైనా మధ్య వివాదాస్పదంగా ఉందని, ఇక్కడ రహదారి ఉండదని భారత్ తెలిపింది. దీంతో ఇరు దేశాల మధ్య సైనిక వివాదం ఏర్పడింది.
కొన్ని వారాల తరువాత, చైనా మళ్లీ 500 మంది సైనికులతో రహదారి నిర్మాణాన్ని తిరిగి ప్రారంభించింది.
మూలాలు
వర్గం:పీఠభూములు
అమితాబ్ ఘోష్
అమితాబ్ ఘోష్ (జననం 1956) భారతీయ-బెంగాలీ రచయిత, సాహిత్య విమర్శకుడు. ఆంగ్ల కాల్పనిక సాహిత్యానికి అతను చేసిన కృషికి 54 వ జ్ఞానపిఠ్ పురస్కారం లభించింది.
జీవిత విశేషాలు
అమితాబ్ ఘోష్ 1956 జూలై 11 న కలకత్తాలో జన్మించాడు. అతను డెహ్రాడూన్లోని ఆల్-బాయ్స్ బోర్డింగ్ స్కూల్, ది డూన్ స్కూల్ లో విద్యను అభ్యసించాడు. అతను భారతదేశం, బంగ్లాదేశ్, శ్రీలంకలలో పెరిగాడు. డూన్‌లో అతని సమకాలీనులలో రచయిత విక్రమ్ సేథ్, చరిత్రకారుడు రామ్ గుహా ఉన్నారు. పాఠశాలలో ఉన్నప్పుడు అతను ది డూన్ స్కూల్ వీక్లీకి క్రమం తప్పకుండా కాల్పనిక సాహిత్యాన్ని, కవితలను అందించాడు. గుహాతో కలసి హిస్టరీ టైమ్స్ పత్రికను స్థాపించాడు  డూన్ తరువాత   ఢిల్లీ విశ్వవిద్యాలయానికి చెందిన సెయింట్ స్టీఫెన్స్ కళాశాల నుండి, ఢిల్లీ స్కూల్ ఆఫ్ ఎకనామిక్స్ నుండి డిగ్రీలు పొందాడు. అతను బ్రిటిష్ సాంఘిక మానవ శాస్త్రవేత్త పీటర్ లీన్హార్డ్ పర్యవేక్షణలో ఆక్స్‌ఫర్డు లోని సెయింట్ ఎడ్మండ్ హాల్ లో సామాజిక ఆంధ్రాపాలజీ విభాగంలో  డి. ఫిల్ పూర్తి చేయడానికి ఇన్లాక్స్ ఫౌండేషన్ స్కాలర్‌షిప్‌ను గెలుచుకున్నాడు. అతను సామాజిక మానవ శాస్త్రంలో ఆంత్రోపాలజీ అండ్ జియోగ్రఫీ ఫ్యాకల్టీలో చేపట్టిన ఈ థీసిస్ "ఈజిప్టు గ్రామ సమాజంలో ఆర్థిక, సామాజిక సంస్థకు సంబంధించి సంబంధం" అనే పేరుతో 1982 లో సమర్పించబడింది.
న్యూఢిల్లీలోని ఇండియన్ ఎక్స్‌ప్రెస్ వార్తా పత్రికలో ఘోష్ మొదటిసారి ఉద్యోగంలో చేరాడు.
ఘోష్ తన భార్య డెబోరా బేకర్‌తో కలిసి లారా రైడింగ్ తో కలసి న్యూయార్క్ లో నివసిస్తున్నాడు. అతని భార్య కూడా రచయిత్రి. ఆమె ఎక్స్‌ట్రీమిస్ పత్రికలో లారా రైడింగ్ జీవిత చరిత్రను "ది లైఫ్ ఆఫ్ లారా రైడింగ్ (1993)" శీర్షికతో రాసింది. ఆమె లిటిల్, బ్రౌన్ అండ్ కంపెనీలో సీనియర్ ఎడిటర్ గా కూడా పనిచేస్తుంది. వారికి ఇద్దరు పిల్లలు, లీల, నాయన్. అతను కలకత్తాలోని సెంటర్ ఫర్ స్టడీస్ ఇన్ సోషల్ సైన్సెస్, త్రివేండ్రం లోని సెంటర్ ఫర్ డెవలప్మెంట్ స్టడీస్ లో ఫెలోగా పనిచేశాడు. 1999 లో ఘోష్ న్యూయార్క్ సిటీ యూనివర్శిటీలోని క్వీన్స్ కాలేజీలో అధ్యాపకులలో తులనాత్మక సాహిత్యంలో    విశిష్ట ప్రొఫెసర్‌గా చేరాడు. అతను 2005 నుండి హార్వర్డ్ విశ్వవిద్యాలయం లోని ఆంగ్ల విభాగంలో విజిటింగ్ ప్రొఫెసర్‌గా కూడా పనిచేశాడు. ఘోష్ తరువాత భారతదేశానికి తిరిగి వచ్చి ఐబిస్ త్రయం అయిన సీ ఆఫ్ పాపీస్ (2008), రివర్ ఆఫ్ స్మోక్ (2011), ఫ్లడ్ ఆఫ్ ఫైర్ (2015 ) లు రాసాడు.
2007 లో భారత ప్రభుత్వం ఆయనకు పద్మశ్రీ అవార్డును ప్రదానం చేసింది. 2009 లో రాయల్ సొసైటీ ఆఫ్ లిటరేచర్ ఫెలోగా ఎన్నికయ్యారు. 2015 లో ఘోష్‌ను ఫోర్డ్ ఫౌండేషన్ ఆర్ట్ ఆఫ్ చేంజ్ ఫెలోగా ఎంపిక చేశారు.
అమితాబ్ ఘోష్ ఇప్పటివరకు 6 నవలలు రాశాడు. తాజా నవల, సీ ఆఫ్ పాపీస్, బ్రిటిష్-చైనీస్ నల్లమందు యుద్ధం నేపథ్యంలో రాయబడింది. 2004 లో ప్రచురించబడిన ది హంగ్రీ టైడ్ సుందర వనాల నేపథ్యంలో వ్రాయబడింది.
అవార్డులు, గౌరవాలు
right|thumb|60px|[[పద్మశ్రీ పురస్కారం]] 1990 లో, అమితాబ్ తన నవల ది షాడో లైన్ కోసం భారతదేశపు అత్యంత ప్రతిష్టాత్మక సాహిత్య పురస్కారం సాహిత్య అకాడమీ అవార్డును గెలుచుకున్నాడు. కలకత్తా క్రోమోజోమ్ కోసం 1995 లో ఆర్థర్ సి. క్లార్క్ అవార్డును అందుకున్నాడు. 2007 లో భారత ప్రభుత్వం అతనికి పద్మశ్రీని ప్రదానం చేసింది. 2009లో అతను రాయల్ సొసైటీ ఆఫ్ లిటరేచర్ కు ఫెలోగా ఎంపిక అయ్యాడు. డిసెంబర్ 2016 లో ఆయనకు 54 వ జ్ఞానపీఠ్ అవార్డు లభించింది. 2015 లో, అమితాబ్ ఫోర్డ్ ఫౌండేషన్‌లో ఆర్ట్ ఆఫ్ చేంజ్ ఫెలో అయ్యాడు.
బాహ్య లింకులు
వర్గం:పద్మశ్రీ పురస్కార గ్రహీతలు వర్గం:జీవిస్తున్న ప్రజలు వర్గం:1956 జననాలు
బ్రదర్ అఫ్ బొమ్మలి(సినిమా)
బ్రదర్ అఫ్ బొమ్మలి 2014లో విదుదలైన తెలుగు హాస్య కథా చిత్రం.బి.చిన్ని కృష్ణ ఈ చిత్రానికి దర్శకుడు.కనుమిల్లి అమ్మిరాజు ఈ చిత్ర నిర్మాత. అల్లరి నరేష్, కార్తికా, మొనాల్ గజ్జర్ ముఖ్య పాత్రలు పొషించారు. శేఖర్ చంద్ర ఈ చిత్రానికి సంగీతం స్వరపరిచారు.
ఈ చిత్రం 7 నవంబరు 2014లో విదుదలై మంచి విజయాన్ని సాదించింది.
కథాశం
ఒక వర్షపు రాత్రి, కవలలు స్థానిక ప్రభుత్వ ఆసుపత్రిలో జన్మించారు. వారిలో పెద్దవాడు అబ్బాయి, రామకృష్ణ 'రామ్కి' (అల్లరి నరేష్), చిన్నది లక్ష్మి 'లక్కీ' (కార్తికా నాయర్).రామ్కీ ప్రశాంతత, స్థిరత్వం కోరుకుంటాడు, అతని సోదరి లక్కీ కరాటే నేర్చుకుటూ పెరిగింది.
పిల్లలు పెద్దవారవుతారు, రామకృష్ణ ఒక అంతర్గత డిజైనర్ అవుతాడు. లక్ష్మి ఒక శక్తివంతమైన అమ్మాయి.
రాంకీ తన కంపని యొక్క ప్రత్యర్ది కొపెనీలో పనిచెసే శ్రుతిని( మొనాల్ గజ్జర్) ప్రేమిస్తాడు.చివరికి శ్రుతి రాంకీ కొపెనీలో పనిచెస్తుంది తరువాత తను కూడా రాంకీని ప్రేమిస్తుంది.రాంకీ తండ్రి అతని చెల్లెలి పెళ్ళి తరువాతే వాళ్ళ పెళ్ళి జరగాలని నిర్ణయిస్తాడు.
లక్కీ హర్ష (హర్ష్వర్ధన్ రానే) తో ప్రేమలో ఉంటుందని ఒప్పుకుంటాడు, తాను పెళ్ళంటు చెసుకుటే అతనినే చెసుకుంటుందని చెబుతుంది.ఆ తరువాత అందరూ వారి పెళ్ళి చెయ్యటానికి చాలా ప్రయత్నాలు చెస్తారు.
పాటలు
హైదరాబాద్లో శ్రీయస్ మ్యూజిక్ ద్వారా 2014 అక్టోబర్ 4 న ఆడియో విడుదల జరిగింది.
మూలాలు
వర్గం:Directorial debut films వర్గం:Indian comedy films వర్గం:Masala films వర్గం:తెలుగు సినిమా వర్గం:2014 తెలుగు సినిమాలు వర్గం:బ్రహ్మానందం నటించిన సినిమాలు
సుకుమార్
సుకుమార్ తెలుగు చలనచిత్ర దర్శకుడు, రచయిత. దర్శకుడు కాక ముందు గణితం అధ్యాపకుడు. 2004లో ఇతని మొదటి చిత్రం అల్లు అర్జున్ తోఆర్య సంచలన విజయం సాధించి అల్లు అర్జున్ను స్టార్ గా నిలబెట్టింది. రెండవ చిత్రం హీరో రామ్ పోతినేని తోజగడం టేకింగ్ పరంగా వైవిధ్యం చూపి విమర్శకుల ప్రశంసలను అందుకున్నాడు. మూడవ చిత్రం ఆర్య 2 అల్లు అర్జున్ నడవలేదు. నాల్గవ చిత్రం 100% లవ్ అక్కినేని నాగ చైతన్య సరి కొత్త కథతో యూత్ ని బాగా ఆకట్టుకొని మంచి విజయాన్ని నమోదు చేసింది. అందులోని పాటలు ప్రజాదరణ పొందాయి. 2014 లో మహేష్ బాబు తో 1 - నేనొక్కడినే చిత్రాన్ని తీశారు. అది ప్రేక్షకులను ఆకట్టుకోలేదు. 2016 లో జూనియర్ ఎన్టీఆర్ తో తీసిన నాన్నకు ప్రేమతో సినిమా తో మంచి విజయాన్ని అందుకున్నారు. 2018 లో రాం చరణ్ తేజ తో రంగస్థలం సినిమా తో తన కెరీర్ లో ఉత్తమ విజయాన్ని అందుకున్నాడు. 2021లో అల్లు అర్జున్ హీరోగా సుకుమార్ తెరకెక్కించిన పాన్ ఇండియా సినిమా పుష్ప : ది రైజ్ దాదాసాహెబ్ ఫాల్కే ఇంటర్నేషనల్ ఫిల్మ్ ఫెస్టివల్ అవార్డ్స్ - 2022 లో మూవీ ఆఫ్ ది ఇయర్ గా నిలిచింది.
జీవితం
సుకుమార్ సుకుమార్ 11 జనవరి 1970న ఆంధ్రప్రదేశ్ రాష్ట్రం, తూర్పుగోదావరి జిల్లా, రాజోలు సమీపంలోని మట్టపర్రు గ్రామంలో జన్మించాడు. చిన్నప్పటి నుంచే పుస్తక పఠనంమీద ఆసక్తి ఉండేది. గ్రామంలోని గ్రంథాలయంలో పుస్తకాలు చాలావరకు చదివాడు. పాఠశాలలో ఉన్నప్పటి నుంచి కవితలు రాసేవాడు.
కళాశాలలో గణితం బోధించే అధ్యాపకులు లేకపోవడాంతో సుమారు పది మైళ్ళ దూరం వెళ్ళి వేరే అధ్యాపకుడి దగ్గర నేర్చుకున్నాడు. అలా డిగ్రీ మొదటి సంవత్సరం పూర్తయ్యే సరికి లెక్కల మీద మంచి పట్టు వచ్చింది. తర్వాత తనే జూనియర్లకు నేర్పించడం మొదలుపెట్టాడు. ఒక వైపు చదువుకుంటూ రాజోలులో ట్యూషన్లు చెప్పేవాడు. తర్వాత 1998లో కాకినాడలో ఓ పెద్ద కళాశాలలో అధ్యాపకుడిగా ఉద్యోగం వచ్చింది. నెలజీతం 75 వేల రూపాయల పైమాటే. ఈ ఉద్యోగంలో బాగా నిలదొక్కుకున్నా మనసు మాత్రం సినిమాలవైపు లాగుతుండేది.
బయటి లంకెలు
వర్గం:తెలుగు సినిమా దర్శకులు వర్గం:జీవిస్తున్న ప్రజలు వర్గం:తెలుగు సినిమా రచయితలు వర్గం:తూర్పు గోదావరి జిల్లా సినిమా దర్శకులు వర్గం:తూర్పు గోదావరి జిల్లా ఉపాధ్యాయులు
శంకరా నాదశరీరాపరా
శంకరా నాదశరీరాపరా 1979లో విడుదలైన శంకరాభరణం చిత్రంలోని పాట. ఈ పాట రాసినందుకు వేటూరి సుందరరామమూర్తి కి రాష్ట్రస్థాయిలో ఉత్తమ గీత రచయితగా నంది బహుమతి వచ్చింది. కె.వి.మహదేవన్ సంగీతం అందించిన ఈ పాటను ఎస్.పి.బాలసుబ్రహ్మణ్యం పాడాడు.
పాట నేపథ్యం
బ్రాహ్మణకులంలో పుట్టి సంగీతం నేర్చుకోవడానికి వచ్చిన మంజుభార్గవిని శంకరశాస్త్రి ఇంటికి తీసుకొస్తాడు. ఒకసారి శివాలయంలో తాను చేస్తున్న కచేరికి మంజుభార్గవిని తీసుకొనిపోయి, తనతోపాటు వేదిక మీద కూర్చోబెడుతాడు. దాంతో కోపించిన తోటి బ్రాహ్మణ కులస్తులు ఆ సభనుండి వెళ్ళిపోతారు. అప్పుడు ఎదురుగా కనిపిస్తున్న శివుని మీద కోపంతో శంకరశాస్త్రి ఈ పాటను పాడుతాడు.
పాటలోని సాహిత్యం
శంకరా నాద శరీరాపరా వేద విహారహరా జీవేశ్వరా || శంకరా ||
ప్రాణము నీవని గానమె నీదని ప్రాణమె గానమనీ మౌనవిచక్షణ గానవిలక్షణ రాగమె యోగమనీ   || ప్రాణము నీవని ||
నాదోపాసన చేసినవాడను నీ వాడను నేనైతే నాదోపాసన చేసినవాడను నీ వాడను నేనైతే